Sonde: Bible for Acts

Formatted for Translators

©2022 Wycliffe Associates

Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)

©2017 Wycliffe Associates

Available at <https://bibleineverylanguage.org/translations>

The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at [https://unfoldingword.bible/ult/](https://nam12.safelinks.protection.outlook.com/?url=https%3A%2F%2Funfoldingword.bible%2Fult%2F&data=02%7C01%7Cmarv_lucas%40wycliffeassociates.org%7Cab3b29dbe7fc44554aeb08d8080e8e70%7C7baa11086adb4be299cf00a4872ab1cf%7C0%7C0%7C637268205914531190&sdata=SW2KxVr%2BcxHGAgMpv602NzoYenorfHi9bOs2SNzVpR4%3D&reserved=0).

The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes

©2017 Wycliffe Associates

Available at <https://bibleineverylanguage.org/translations>

The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at <https://unfoldingword.bible/utn>.

The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit <http://creativecommons.org/licenses/by-sa/4.0/>

Below is a human-readable summary of (and not a substitute for) the license.

**You are free to:**

* **Share**— copy and redistribute the material in any medium or format.
* **Adapt**— remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.

**Under the following conditions:**

* **Attribution**— You must attribute the work as follows: “Original work available at <https://BibleInEveryLanguage.org>.” Attribution statements in derivative works should not in any way suggest that we endorse you or your use of this work.
* **ShareAlike**— If you remix, transform, or build upon the material, you must distribute your contributions under the same license as the original.
* **No additional restrictions**— You may not apply legal terms or technological measures that legally restrict others from doing anything the license permits.

**Notices:**

You do not have to comply with the license for elements of the material in the public domain or where your use is permitted by an applicable exception or limitation.

No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.



TOC \o "1-2" \h \z \uRight-click to update field (doing so will insert table of contents).

Page left intentionally blank

## Acts

Chapter 1
1Theolphile Mu mukanda wemi wathethi ami nia sonikini mambu moshu amana mayanjikidi kuhanga Yesu ni makhedi kulonga2tii mu lutshiku lwa kandukidi ku hulu. Yakhedi kumanima ma kuhwa athumwa jienji asodidi tshiku mu djila ya Pevi ya Longu mweni wakhedi kuwa wudikila kumanima ma kumona pashi.3Wakhedi kuwa kumwekana matshiku makumi mawana ni kuwa longa mambu ma kifumu kia Nzambi.4Tangwa diakhedi kuwanina nawu wa walombidi katuka oku ha Yeluselemi kashi amakinini kilaji kia Tata kikwa kulanga etsi Enu nwevidi kudi ami etsi5Yowani wkhedi kubotika mu meya kashi enu nu kubotama mungolu jia Pevi ya Longu mu matshiku menama.6Tangwa diakhedi awongama eni amuhula Fumu kia matshiku ayi waka yanjika waka yadika kifumu ku Yisaledi?7Mweni wa walezidi eni etsi kikuma kia lutshiku ni tangwa manu tadidiku enu. Tata mu kifumu kienji wazenga kadi mu pila yenji.8Kashi enu nwa kanona ngolu tangwa diakheza Pevi ya Longu kudi enu Enu nwa kakhala athemu ku Yeluselemi ku Zude ku Samarie ti kutshuka ya thothu.9Tangwa diamanisini Yesu mu kuwaleza mambu menamana moshu wakhedi kutala ku hulu watuka ni kwenda thuta dimoshi diejidi ku wawinda eni ku momona epi lo.10Akhedi kaka kutala ku hulu kwakhedi kwenda Yesu mu mbala yimoshi athu mbadi skhedi avwata miledi yitoka ezidi penapena ni11eni ni kwakula etsi anu akwa Ngadidi ekha nwahwenina henaha ni kutala ku hulu. Yesu oyu wakanduka ku hulu wakeza kuvutuka kaka pila ya kanduka.12Eni he akatuka ku mundonda wa ma olive avutuka ku Yeluselemi mundanda weni wakhediku alaha ni Yeluselemi kitesu kia ma kilometre kimoshi.13Kiela atula anina kusuku diakhedi ku etage kwakhedi kukhala thethi.14Kwakhedi Petulu Yowani Yakobi Andela Fidipa Toma Batolomi Matayi Yakobi mwana wa Alfe Simoni dipasa ni Zude mwana wa Yakobi. Eni oshu akhedi awongama mudi muthu mumoshi ni kukwamina kaka mu kusambila ni a mama bosu Madiya mama ya Yesu ni a pangi jienji.15Mu matshiku menamana Petulu wazangulukidi akatshi kowu oshu akhedi kitezu kia 120 wa waleza etsi16Apangi kudi fhunu yingi ndaka ya Nzambi yi hangami pila ya kudidi muhunga wutoka mu kanu dia Davidi kikuma kia Yudashi wa sadisidi athu akwatidi Yesu.17kikuma wakhedi ni etu ni kunonanga epi ndambu ya lufutu lwenji mu kisalu kienji.18( Lelu muthu mweni wasumbidi kilanga ni lufutu lwa kisalu kienji kiabola. Kienikioki abwidi mutu hashi mwila wenji wabetuka yitshini yitshini misowa yenji yoshu ya lungumukini hanji.19Mambu menama mejianganini kudi akwa Yeluselemi kienikioki ahwedi kilanga mwenekina jina dia Akeldama bosu etsi kilanga kia mashi.)20Henihohu yasonimini mu mukanda wa Khunga ya Davidi etsi Lekenu kilanga kienji kikhini kia konda fhunu muthu ku kujinga momu lo. Leka muthu mwekha anoni palashi yenji.21Yidi fhunu yingi tusodi muthu mumoshi mu katshi kawa a twenda kukhala nietu tangwa ditwakhalanga ni Fumu Yesu katuka kubotama kwenji kudi Yowani tii22lutshiku lwendidi ku hulu niwakhedi themu ni etu mu tangwa dia tokimini mu lufwa.23Eni hahitishidi athu mbadi kumesu Yosefi watambikanga Barsabbas,jina dikowu Justus ni Matthiasi.24Eni asambidi Nzambi ni kwakula eki Ayi Fumu wejiya mitshimia mia athu oshu tuleji nani mu katshi ka athu awa mbadi wasola25mu kunona palashi mu kisalu ni kukhala thumwa kia zangidi Yudashi wahanga luzolu lwenji.26Eni hombidi bwadi. Mattiasi wa sodiwidi amushia mu ndonga ya athumwa kumi ni mbadi.

Chapter 2
1Tangwa dialungidi lusthiku lwa Pantekoti owushu akhedi awongama homa hamoshi.2Mu mbala yimoshi mayema makatukididi ku wulu makhedi mudi funji ya ngolu mazadidi mu nzu yoshu mwakhedi.3Amweni yima ya wa wudikila mudi thuya ya dikapa yakhedi mudi ludimi lweza kukhala a mutwa wa koshu muthu katshi kowu.4Azadidi owuoshu ni Pevi ya Longu ayanjikidi kwakula ji ndaka jekha pila yakhedi kuwaleza Pevi.5Mu tangwa mwenedina ku Yeluselemi kwakhedi kujinga Ayuda athu a mitshima mia pimbu akatukidi ndambu yoshu.6Tangwa dia bwidi mayema eni ejidi kuwongama munzu mweneyina ni kuyituka kikuma muthu ni muthu wakhedi kwivwa a khidishitu ni kwakula mu ndaka ya kwimbu diowu.7Ayitukidi hengi ayanjika kudihula etshi athu mwena oshu akwakulanga eshiku akwa Ngadidi.8Kikuma kiakhi koshu muthu mu katshi ketu wenda wa wevwa ni kwakula mu ndaka yenji ya kwimbu.9Mu katshi ketu mudi nia athu akatukididi ku Perse ku Medi ni Elami ku Mesopatami ku Zude ni Ku Kapadosen ku Pont ni ku plovinse ya Asi10ya Fidizi ya Pamfidi ya Ngipiti ti ku ndambu ya Libi didi penapena ni dimbu dia Sirene ekha edi anzenza akatukidi ku Loma. Kudi ni ekha atetukidi11Ayuda ekha kama ekhina kusambila Nzambi wa Ayuda akwa Krete ni ni Arabi kashi twahwevwa ni kwakula mu ji ndaka jietu mambu majima ma Nzambi.12Eni oshu ayitukanga pila ya kwakula lo ni kuhwangana etshi mambu ekhi mabwa13Ekha kama akhedi kuseya eni azela maluvu.14Kashi Petulu wazangulukidi ni Alonguki kumi ni mumoshi wathutha ndaka wa waleza etshi enu akwa zude ni enu akwa Yelusalemi evwenu mani ku nu leza ejikenu ekhi.15Athu awa eshiku azela maluvu mudi ki nu kubanzanga kikuma tudi kaka mu 9h dia suka.16Kashi talenu mambu makudidi mbikudi Yoel17Tangwa diakeza matshiku ma tshuka Nzambi wakula nia ka mwanga Pevi yemi kudi athu oshu. Ana jienu amala ni akhetu a ka bula kubikula. A ngunza a ka bula kumona mambu medi makusweka athu a nuna a ka bula kulota ndoji.18Pila yimoshi ni kudi asadi jiemi akhetu ni amala mu matshiku ma tshuka nia ka mwanga Pevi yemi eni epi aka bula kubikula.19Nia kahanga mambu ma kuyituka ku hulu ni yidimbu yekha ashi mashi thuya ni mishi ya kakhala.20Mwania wakhekhina pipa ngonda wa kabenga mudi mashi kumanima lutshiku lwa keza kulunga lwakhakhala lujima ni lukumu.21He Koshu muthu wa kasambila mu jina dia Fumu wa ka huluka.22Enu akwa Yisaledi yivwenu mambu ama Yesu mukwa Nazaleti wudi muthu oyu Nzambi wa lombuludidi kifumu kienji kikuma enu mweni nwejika etshi Nzambi wahangidi mambu majima ni mambu ma kuyituka ma pila ni pila mudi kinwejiya enu mweni.23Nzambi wakanini kadi kienekina wejikidi yanjika thama etshi eni amukahana kudi athu abola pila yidi tshiku jienu nwa mu khokhidi a kulunji ti nwa mu jiya.24Nzambi wa mu tokimishini mu lufwa wa mu katula mu pashi jia lufwa kikuma lufwa lwambidiku ku mu nunga.25kikuma Davidi wakudidi etshi Ami ki nienda kumona Fumu tangwa dioshu kumesu mamemi wudi kukhoku dia kitata kikuma ami ni leki kubwa kisakasaka.26Kienikioki mutshima wemi wudi ni kieshi mu ku kuhwa lukumu mwila wemi moyi kikuma nienda kushia mutshima kudi ayi.27Kikuma ayi wa kashisa oku moyi mwemi kwimbu dia athu afwa waka zola oku etshi ami muthu weyi ni bebi.28Wa ka nguleza njila ya moyi wa ka bula kukhala niami tangwa dioshu.29A pangi nia zola kunuleza pwelele kikuma kia khakha Davidi mweni wafidi amujika majiamu menji medi ni lelu.30Wakhedi mbikudi wejikidi lusilu lwa shidi Nzambi etshi waka yadika muthu wa kikanda kienji a kitshi kia kifumu.31Mweni wejikidi kadi kutwala mambu ma kutokama mu lufwa ma Kidishutu Mweni ka kamuleka oku akhadi mu katshi ka athu afwa mwila wenji epi wa lungidiku kubeba.32Yesu mweni Nzambi wa mutokimishini mu lufwa etu oshu tudi a themu.33Wudi ku khoku dia kitata dia Nzambi wanona Pevi ya Longu kudi Tata wa yi mwanga mudi kinu ku monanga ni ku nu kwivwanga34Kikuma Davidi ka kandukidiku ku hulu kashi wakudidi etshi Fumu walejidi35Fumu wemi etshi shikama ku khoku diemi dia kitata tii kooku ku nia kashila a mbeni jiehi ku mashina mia miendu yeyi.36Akwa Yisaledi oushu afeti kwijika mboti mboti etshi Yesu wunwa khikhodi a kulunji Nzambi wa mu sodidi akhadi Fumu ni khidishitu.37Kiedidi evwa mambu menamana mawa hwedi pashi ku mitshima miowu hehula Petulu ni Athumwa ekha etshi A pangi ekhi tu feti kuhanga.38Petulu wa wavutudila etshi balulenu mitshima mienu nu noni mbotika koshu muthu mu jina dia Yesu khidishitu kikuma Nzambi a nu vudishidi kubola kwenu nu swakadi kunona Pevi ya Longu.39Kikuma kilaji mwene kina kidi kienenu ni ana jienu oshu ni edi kwalaha ni anzenza aka tambika Fumu Nzambi wetu.40Mweni wakhedi ku waleza mambu mekha ni ku wahwa kikesa mweni etshi hangenu ngolu nu huluki kikanda kietu kia bila nzila.41Akumbudidi ndaka yenji awa botikidi kaka lutshiku mweno luna akhedi athu mafunda masatu ejidi kuyikama.42Akhedi kushia ngolu mu kwivwanga malongi ma Athumwa ni kujinga mu kipangi ni kudia homa ha moshi ni kusambila Nzambi.43Akhedi ni woma wingi kikuma kia mambu mengi ma kuyituka makhedi kuhanga Athumwa.44Eni oshu akhedi kukwikila ajinganga mu kimvuka ni kushia yima yoyu yoshu hama hamoshi45Akhedi kusumbisa yima yoyu ma lupangu mowu ni ku kapangananga pila yakhedi fhunu ya koshu muthu.46Koshu lutshiku akhedi kaka ni kikuma kimoshi mu nzu ya Nzambi adianga homa hamoshi mu manzu mowu ni kieshi ni mutshima wa shipama.47Tangwa dioshu akhedi kuhwa Nzambi lukumu ni athu oshu . Fumu wakhedi ku lunda athu ekha akhedi kuhuluka.

Chapter 3
1Kumanima Petulu ni Yowani endidi ku nzu ya Nzambi mu tangwa dia yisambu mu trwazere dia kingweji.2Kwakhedi ni muthu mumoshi watetukidi konzu yilumbu yoshu ezanga nendji ni ku mu zeza ha kishu kia nzu ya Nzambi kia tambikanga etshi Kia waha kikuma alombingi lusadisu kudi athu akhedi kwingila mu Nzu ya Nzambi.3Kia mweni Petulu ni Yowani ni kwingila mu nzu ya Nzambi wa wa lomba a mu sadishi.4Petulu wa mu tala ni Yowani wa mu leza etshi Tu tadi.5Mwana wa khonzu wa wa shianginina ni kumakinina anoni kima kudi eni.6Kashi Petulu wa muleza etshi Nishiku ni wola fwalanga epi lo kashi eyi yi nidi nayi nienda nia kuhwa. Mu jina dia Yesu wa ku Nazaleti Ndanga.7Petulu wamukwata ku khoku dia kitata wa mu zangulusa mu mbala yimoshi miendi miendji mionunuka tokhoshu twendji twakweta.8Kikata kia zanguluka fishi fishi kia yandjika kudiata wengila ni Petulu ni Yowani mu nzu ya Nzambi ni kudiata ni ku sotuka ni kuhwa Nzambi lukumu.9Athu oshu amweni etshi wenda wa diata ni kuhwa Nzambi lukumu.10Eni ejikidi etshi yakhedi muthu oyuna wa khalanga tangwa dioshu wa shikama ni kulomba lusadisu ha kishu kia tambikanga Kia waha a yitukidi mayela ma wa suka mu kumona mambu ma mu bwila.11Kiakhedi kaka ni Petulu ni Yowani athu oshu ayanga fishi kudi eni ku velanda dia tambikanga etshi dia Salomoni ni kieshi kingi.12Kiela Petulu wa wamona wehula athu etshi Athu a Yiseledi kikuma kiakhi nu kuyitukanga. Kikuma kiakhi nwa tusila mesu mudi etshi etu mweni twa zangulushidi muthu oyu mu ngolu ni mu kiyeka kietu mweni.13Nzambi wa Abahami ni wa Yizaki ni wa Yakobi Nzambi wa a tata jietu wahwa musadi wendji Yesu lukumu. Oyu wu nwa hanini mukwala kudi Pilatu kiakhedi kuzola ku mu kula.14Enu nwa yekudidi muthu wa vedila ni wa mboti nwa zodidi a nu kudidi Muloki.15Enu nwa jiyidi Mwana watha mukwa moyi Oyu wa tokimishini Nzambi mu lufwa etu tudi a themu a mambu menamana.16Kieneki mu kukwila mu jina diendji muthu oyu wu nu kumonga wu nu kwijikanga kaka jina mwenedina dia muhwa kikesa. Lukwikilu lwendji kudi Yesu lwa muhwa ndjila ya kukola mu mesu menu ni mwila wa pimbu.17Kikimweni a pangi niejika etshi nwa mahangidi konda kujika ni a fumu jienu.18Kashi mambu moshu Nzambi akudidi mu kanwa dia a mbikudi jiendji oshu etshi khidishitu wendji afeti kumona pashi wa ma lungisa he.19Balulenu mitshima mienu vutukilenu Nzambi mu pila etshi kubola kwenu a ku jimi kikuma tangwa dia kuhuluka dia lunga kudi Fumu20aswakadi ku nu tumisa Khidishitu wa sodidi kikuma kienenu Yesu.21Wudi oyu afeti kukhala ku wulu tii tangwa dia ka waha mambu moshu amana makudidi Nzambi mu ndjila ya a mbikudi jiendji.22Moshi wakudidi etshi Fumu Nzambi wa ka wudisa mbikudi mumoshi mudi ami mu katshi ka a pangi jienu. Enu nu feti ku mwivilanga mu moshu ma ka bula ku nu leza.23Koshu wa ka leka kwivila mbikudi oyu a ka mukatula mu ndonga ya kikanda.24He a mbikudi oshu akhedi kaka kwakula yandjika Samwela akudidi epi mambu ma yilumbu mweneyi.25Enu nudi ana jia a mbikudi awana evinginini Nzambi ni a khakha jietu mudi kia lejidi Abalahami etshi Yikanda yoshu ya hashi nia ka yi sakumuna mu ndjila ya kikanda kieyi.26Kia kela Nzambi wa wudisa musadi wendji wa ka thethikila ku nu tumisa nendji kikuma a sakumuni koshu a ka leka kubola kwowu.

Chapter 4
1Tangwa dakhedi kwakula Petulu ni Yowani kudi athu Anganga Nzambi eza ni kumanda ni A Saduce.2Eni akhedi ni khabu jingi kikuma Petulu ni Yowani akhedi kulonga athu etshi Yesu watokimini mu lufwa.3Eni awakwatidi ahwashia mu boloku ti lutshiku lwalaba mu suka kikuma kingweji kiabwidi kadi.4Kashi athu lawu akwikididi mu malongi makhedi kulonga akhedi amala kitezu kia mafunda matanu(5000).5Kiela kuma kwakhia A fumu a Yuda ni amambuta ma dibundu ni a malongi ma jitsiku awanini ku Yeluselemi.6Kwakhedi Anna Nganga Nzambi Kayafwa Yowani Alexandele ni athu hoshu mu kikanda kia a Nganga Nzambi.7Kiela azangulusa Petulu ni Yowani akhatshi eni ahwehula etshi Ni khia ngolu ni mu jina dia nani enu hanga mambu menama .8Petulu wakhedi wazala ni Pevi ya longu wa waleza etsi Enu atwadishi ni ambuta dibundu9Yivwa enu nwa twihwila lelu kikuma kia mamboti matwahanga kudi mukhashi mumoshi khia pila akola10Enu hoshu kikanda kia ana a Yseledi ejikenu etsikaka mu jina dia Yesu Khidishitu mukwa Nazaleti wunwa khokhidi a Kulunji Nzambi wa mutokimisini mu lufwa Kaka mu jina dienedina muthu mweno oyu akola.11Yesu Khidishitu wudi yala dinwa kongidi enu mudi atungi a manzu kashi diekhinini diayitangana fhunu mu kukwata nzu a kakhokha.12Kushiku epi ni jina diekha dialunga kuhulusa athu Kikuma henaha hashi kushiku ata jina dia muthu etu twa lunga kuhuluka.13Kiela amona kikesa kia Petulu ni Yowani ayitukidi kikuma eni akhedi kubanza etsi edi athu a pamba akonda kulonguka akumbudidi etsi mu kiedika Petulu ni Yowani akhedi ni Yesu.14Kikuma eni amweni muthu oyuna wakodidi wamakana penapena ni eni eni kamweni epi kima kia kwakula.15Kashi kiela awudisa a thumwa eni he ayandjika kwakwangana owu mweni.16Eni akudidi etsi ekhi tukuhuanga athu mwenawa Kikuma mambu mahanga mahitangana kujimba athu oosu epi mu Yeluselemi amejika Etu twalungidiku ku mabeya.17Kashi mu pila etsi mambu mamwangana oku mu katshi ka athu tuwalekisenu kalongoku epi mu jina dia Yesu.18Eni atambikidi Petulu ni Yowani awalekisa mu kuleka kwakula to kulonga mu jina dia Yesu.19Kashi Petulu ni Yowani a wa vutudidi etsi Zengenu enu mweni yivwa yidi mboti kumesu ma Nzambi etu tulemvuki kudi enu kudi mweni lo.20Kikuma etu twa lungidiku ku dibata mu mambu matwamweni ni ma twevidi.21Kiela awangana epi mbala ya kiadi awatusula. Eni kamweniku epi pila ya kuhwawa ndola Kikuma athu osu akhedi kuhua Nzambi lukumu mu mambu ma katukidi kuhanga.22Muthu mweni wakodidi wakhedi ni mvula makumi mawana(40).23Kiela awatusula Petulu ni Yowani endidi kwakhedi apangi jiowu mu kuwaleza moshu mawalejidi amambuta nganga ni amambuta dibundu.24Kiela eni evwa mambu menamana owuosu athutidi ndaka mu hulu ayanjika kusamba Nzambi ni kwakula etsi Fumu ayi wahangidi hulu mavu meya ni yima yoshu25Mu jila ya Pevi ya Longu ni mu kanu dia tata yetetu Davidi mu musadi weyi wakudidi etsi Kikuma kiakhi makanda ma apani malawukila ni kudiyangisa mu kubanza mambu makonda fhunu.26Yifumu yoshu ya Hashi yevwa khabu atwadishi evwangana mu kuleka Fumu ni khidishitu wendji.27He Herode ni Ponce Pilatu ewongimini hohu hembu ni yikanda ya athu ekha ni kakada kia Yiseledi mu kuleka Yesu kisadi kieyi wa vedila wu wasodidi akhadi khidishitu.28Eni awongimini mu kuhanga mambu mawambidi kuhanga yanjika thama mu mbanza meyi.29Kikimweni Fumu tala kia kunganinanga asadi jieyi leka wuhu asadi jieyi kikesa kia kulonga Ndaka yeyi.30Mu pila etsi kokhu dieyi dimwekinishi ngolu mu kuwuka akhashi mambu makuyituka ma pila ni pila mahangami mu jina dia Fumu Yesu kisadi kieyi wa longu.31Amanisini mu kusambila homa hakhedi eni awongama anikinini eni oshu azadidi ni Pevi ya Longu ayanjika kulonga ndaka ya Nzambi ni kikesa kioshu.32Athu engi awana akwikididi akhedi mutshima wumoshi mabanza mamoshi ni muthu kakulanga oku etsi yima yendji yakhedi yendji kashu. Kashi eni akhedi kusha yima yowu homa hamoshi.33Athumwa akhedi kuhana kithemu kia kutokama mu lufwa kwa Yesu ni ngolu jioshu He Mamboti lawu makhedi kuwalaba.34Ni muthu kakhediku kukonda kima kikuma athu akhedi ni yima lawu ni manzu mengi amasumbisanga ni kuneha mbongu jia yima ya sumbisanga ni kuzeza kudi athumwa.35Akapilanga akhidishitu pila ya nzala ya koshu muthu.36Yosevi mu vumu dia Levi watetukidid ku Chypre amuhwedi jina dia Barnabasi(bosu etsi muthu wenda kuhua akowu kikesa) kudi alonguki.37Wakhedi ni ndambu ya mavu mweni wa masumbishidi wasenda mbongu wajihana kudi athumwa.

Chapter 5
1Kumanima Yala mumoshi jina diendji Anani ni Safila mukaji endji a sumbishidi kiheshi kia kimvwama kiowu2aswekidi kiatshi kia fwalanga jia sumbishidi ( mukaji endji epi wejikidi) wendidi kuzeza kiatshi kikowu mu miendu mia Athumwa.3Kashi Petulu wakudidi etshi Anani kikuma kiakhi satana azadila ku mutshima weyi wa kusenda tii wu huni Pevi ya Longu wa sweka kiatshi kia thalu yata kilanga.4Tangwa di kia lekidi kadi kusumbishiwa kia khedi kaka kia yeyi. Ki wela wa kisumbisa kiakhediku kiaye e. Kiehi kamu wa bandjidi mambu ma pila mweyi mu muthsima weyi. Wa huniniku athu kashi Nzambi.5Kievidi ndaka mwenejina Anani wa bwidi wafwa. Athu oshu evidi mambu menamana woma wingi wa kwatidi.6A ngunza amala ejidi a mu winda mu ku mujika.7Ma tangwa masatu mahitidi mukaji endji watudidi kwijikanga lo kiehi mahitidi.8Petulu wa mu lejidi etshi ngu leji yivwa nwa sumbishidi kilanga mu thalu yeneyi. Mweni wa vutudidi etshi he mu thalu yeneyina.9He Petulu wa muleza etshi kiehi enu mbadi nwevwangananga mu kumeka Pevi ya Nzambi.Tala awa ajikanga mulumi eyi edi ha kishu eni a ku kusenda.10Wa bwidi kaka mu tangwa mwenedina wafwa angunza amala ejidi epi a mu wana wafwa. A mu zangudidi a mujika penapena ni mulumi endji.11Woma wingi wa kwatidi dibundu dioshu ni awana evidi mambu menamana ki mahitidi.12Mambu mengi ni yipedikisa yingi yakhedi kuhangama kudi Athumwa. Akhedi ku wongama homa ha moshi valanda dia Salomoni.13Kashi ni muthu kakhediku ni kikesa kia ku wa wana. Athu akhedi ni lujitu lwingi kudi eni.14Kinga lo lawu diathu akwikididi akhedi kuyikama kudi Fumu akhetu nia amala15tii anehanga akhashi mu ndjila a wa shanga a kipoyi ni a yandu mu pila etshi yivwa petulu wahita kininga kiendji kiswakadi kuwinda koshu awana.16Athu engi akhedi kukatuka mu ma vidi ma penapena ni Yeluselemi ezanga epi kunahe akhashi ni ekha akhedi kuyangisa pevi jia bola eni oshu akodidi.17Kashi mbuta dia Anganga Nzambi wa zangulukidi ni athu ekha akhedi ni mweni(akhedi akwa dibundu dia Saduse) azadidi ni tsoki.18Akwatidi Athumwa a womba mu boloku dienda kushia athu oshu.19Kashi mu pipa wandjio wa fumu wanzuludidi yisu ya boloku wa wa wudisa wa wa leza etshi20ndenu wa makininenu mu nzu ya Nzambi longenu athu ndaka jioshu jia moyi wenohu.21Kievidi mambu menamana engididi mu nzu ya Nzambi mu bwididi ni kulonganga. Kashi mbuta dia Anganga Nzambi wa tudidi ni awana akhedi ni mweni endidi fondu a mambuta oshu a Yiseledi atuma a hengi Athumwa ku boloku.22Kashi a fumu jia Asuta endidi koku ka wa mweniku mu boloku avutukidi ata fishi etshi23Twa wana boloku dia kwandjidika a sinzidi edi a makana ha kishu kashi ki twela twanzulula twameniku muthu mu katshi.24Tangwa dievidi twadishi wa nzu ya Nzambi ni mbuta dia Anganga Nzambi ndaka mwene jina ayandjika kuhupa ni kuditala ni kutala ekhi yi ku wejila kutwala.25Kaka mu tangwa mwenedina muthu mumoshi watudidi mweni etshi Athu a nwa shidi mu boloku edi mu nzu ya Nzambi enda alonga athu.27He Kapiteni ni a fumu jia asuta endidi kuwa nona kashi ka wa habgidiku kima kikuma akhedi kwivwa woma aleki kuwasa mayala kudi athu.26Kiela awa senda awashia ku mesu ma athu. Mbuta dia anganga Nzambi wa wehula28etshi Etu twa nu lekishidi mu kulonga mu jina dienedina kashi enu nwa zadisa Yeluselemi ni malongi menu nwa zola ku tushia mu mulonga kikuma kia mashi ma muthu mwenoyuna.29Kashi Petulu ni Athumwa a vutudidi etshi Etu tufeti kulemvuka kudi Nzambi keshiku kudi athu.30Nzambi wa tata jietu wa tokimishini Yesu mu lufwa wu nwa jihidi ni ku mu khokha ha wulu dia mutondu.31Nzambi wa mushia ku khokhu diendji dia kitata bosu Fumu muhulushi Yisaledi abaludi mithsima awa vidishidi kubola kwowu.32Etu tudi athemu mu moshu pila yimoshi ni Pevi ya Longu ya hanini Nzambi kudi awa enda kulemvuka.33Kiela enia akhedi ku fondu evwa kienekina evidi khabu azodidi ajiyi Athumwa.34Kashi mu Fadishi mumoshi jina diendji Ngamadiela longi wa ji tshiku wa khedi kujitisa athu oshu wazangulukidi wa lomba kudi awudishi atumwa mu tangwa ditshiotu.35Kumanima wa wa leza etshi Akwa Yisaledi kebenu mu mambu ma nu kuzolanga kuhanga athu awa.36Kikuma kwahitidiku kadi yilumbu lawu Tedashi wa wudikidi mweni etshi wudi muthu mujima kiatshi kia athu kitezu kia khama ji wana a mu labidi. A mu jiyidioshu akhedi ku mwivila a wa mwangini kwasala oku ata kima.37Kumanima mendji Yudashi wa ku Ngadidi wa wudikidi mu tangwa dia kusonikisa majina mowu kiatshi kia athu kia mu labidi. Mweni epi wafidi oshu amwivilanga a mwanginini.38Kikimweni nienda nia nu leza etshi tshinenu athu mwena awa wa lekenu adikhedi kikuma yivwa mabanza to kisalu eki kidi kia athu ki kubela.39Kashi Yivwa kienda kia katuka kudi Nzambi nu ku wa nunga oku nu kwiza kashu kwibukila etshi nwenda nwa nwana ni Nzambi. He eni akwikila kia.40Kumanima a tambika Athumwa wa wa budishisa wa walekisa mu kwakula mu jina dia Yesu he wa wa tushula aya.41Eni awudikidi mu mbaji ni kieshi kia ku nona lukumu lwa ji pashi jia wahwedi mu jina dia Yesu.42Kumanima ma moshu menamana koshu kilumbu mu nzu ya Nzambi to mu koshu nzu ni nzu alonganga tangwa dishu etshi Yesu wudi Khidishitu.

Chapter 6
1Mu yilumbu mweneyina alonguki ekhinini lawu. Mu katshi kowu ekha akatukidi mu membu ma kinzenza akhedi kwakula ki greki. kilumbu kimoshi alonguki enawana evididi a apangi jiowu atetukidi Ayuda khabu kikuma eni kia kapisanga madia akhedi kujimbangana afidi.2He athumwa kumi ni mbadi atambika alonguki oshu a waleza etshi Etu twa lungidiku kuleka kulonga ndaka ya nzambi kikuma kia nu kapila madia.3Enu hengenu athu asambenu mu katshi kenu edi azala ni yifu ya pimbu azala ni pevi ya Nzambi ni mayela tu wahwu kisalu mwenekina.4He etu tudihani kasu mu kulonga ndaka ya Nzambi5Mambu menamana ma wahwedi kieshi owu oshu. He eni asodidi Etiene mutu wakhedi ni lukwikilu lwingi ni pevi ya nzambi Fidipa Prokor Nikanor Timon Parmenasi ni Nikola mukwa ationsia wa sambila Nzambi ya Ayuda. Kumanima ashia athu mwena asamben6u ku mesu ma Athumwa eni asambila Nzambi awashia mokhu7Ndaka ya Nzambi yakhedi kumwangana alonguki ekhinini lawu mu thothu ya yeluselemi a nganga nzambi lawu akwikididi.8Etiene Wazadidi ni khenda ni ngolu jia Nzambi kienikioki wakhedi kuhanga yipa yijima ya pila ni pila mu katshi kowu oshu.9Kashi athu ekha akhedi ku mushila pika athu mweni eni wowu akhedi kawaningina mu nzu ya yisanbu ya tambikanga etshi akatuka mu wuhika Ayuda a kuSirene ni a ku Alezandri ni akwa Sidishi mu thothu ya Efesu Akhedi kishiangana pika ni Etiene.10Kashi ka mu kukidiku lo kikuma mweni wakhedi kwakula ni mayela ma muhwanga pevi ya Nzambi.11He afutidi avoka kudi athu ekha a waleza akudi etshi Etu twa mwividi ni kubebisa lukumu lwa Moshi ni Nzambi.12Eni ahangidi pila yoshu etshi athu oshu ni a mambuta ni a malongi ma jitshiku amwalumukini.13He aya kudi Etiene a mukwata a musenda ku fondu dijima dia ayuda. Kwenokuna awudisa athu kikuma eni aswakadi ku mu hunina mambu eni akula etshi14Muthu oyu enda wa bebisa lukumu lwa Nzu Nzambi yetetu ni tshiku jia Moshi. Twa mwividi ni kwakula etshi Yesu mukwa Nazaleti wa ka wota Nzu Nzambi wa kalumuna yifu ya tusididi Moshi.15Athu oshu akhedi ku fondu ayandjika kutala Etiene ku mbunzu yakhedi kukedia mudi ya wandjio.

Chapter 7
1Mbuta dia Anganga Nzambi wa wehudidi etshi mambu ama medi makiedika.2Etienne wavutudidi etshi A pangi ni a tata ngwivenu Nzambi mu lukumu lwenji wadi mwekinishini kudi Tata wetu oshu Abalahami ku Mesopotami kiakhedi kutula kadi lo ku Halani wa mulejidi etshi3Katuka ku thothu yeyi ni kikanda kieyi wendi ku thothu yi nia ka kuleza.4He mweni wa katukidi ku thothu ya Kalde waya kukhala ku Halani. Kiela Tata enji wafwa Nzambi wa musendidi mu thothu yi nudi ku jinganga tangwa mwenedi.5Ka muhwediku thothu mu kifutshi mwenekina ata homa ha kushia mwendu wenji lo. Kashi wa muhwedi kilaji etshi waka muhwa thothu mwene yina yikhadi yenji ni hana jeinji (kashi mweni muthu kakhediku kadi ni mwana).6Nzambi wa mulejidi epi etshi ana jieyi akenda kujinga matshiku mwa mengi ku thothu ya athu ekha. Aka wekhinisa ahika aka bula ku wa mwesa pashi mvula makumi mawana.7Ami Nzambi niakula etshi nia ka zengila kikanda mwenekina ndola kumanima aka katuka eza kujinga henaha ni ku nguhwa lukumu.8He wahwa Abalahami kidimbu mu kulombulula kwivwangana ni mweni kuhuka ana amala Kienikioki Abalahami wekhinini tata ya Yizaki kumanima ma matshiku nana a muhukidi Yizaki wekhinini tata ya Yakobi Yakobi kama tata ya ana kumi ni mbadi a Yisaledi.9A khakha jietu evididi Yosevi kipala a mu sumbishidi mudi muhika kikuma amusendi ku Ngipiti kashi Nzambi10wakhedi nenji ni ku mu ku musadisa mu pashi jiakhedi kumona wa muhwedi mambu ma waha ni ngangu ku twala ya Falawu fumu wa Ngipiti. Falawu wa mushidi twadishi wa Ngipiti ni yima yenji yoshu.11Nzala yengididi ni pashi jingi mu thothu ya Ngipiti ti Kanana A khkakha jietu kakhediku kumona ata kima kimoshi kia kudia.12Kashi kiela Yacobi wevwa etshi ku Ngipiti kwa khedi ni madia wa tumini a khakha jietu mbala ya thethi.13Mbala ya kiadi Yosefi wadilombuludidi kudi a pangi jienji kaka mu tangwa mwenedina Falawu wejikidi kikanda kia Yosefi.14Yosefi watumini a pangi jienji mu kwenda kunona tata enji eji nenji ku Ngipiti ni kikanda kioshu makumi tsambwadi ma athu(75).15Pila yeneyina Yakobi endidi ku Ngipiti. Kumanima enji mweni wafidi ni a khakha jietu.16A wa sendidi ku shikemi mu ku wa jika mu majiamu masumbidi Abalahami ni fwalanga kudi ana Hamor ku Shikemi.17Kilaji kia Nzambi kudi Abalahami ki kia yanjikidi kulunga kikanda kia yalukidi atetukidi engi ku Ngipiti18tii khoku kwejidi kuyala fumu mwekha ku Ngipiti wakondidi kwijika Yosefi.19Fumu mweni wakhedi ku wa huna ni kuwa mwesa pashi jingi ni kukonga ana jiowu akhedi kutetuka aleki kujinga.20Moshi watetukidi mu tangwa mwene dina. Wakhedi mwana wa wahwa kumesu ma Nzambi wajingidi a ngondi asatu ku mokhu ma tata enji.21Tangwa dia mu kongidi mwana wa mukhetu wa Falawu wa mu nonini wa musasa mudi mwana wa teta enji mweni.22Moshi wa longukidi mayela moshu ma kwa Ngipiti wekhinini muthu mujima mu ndaka ni yisalu yenji.23Tangwa dia lungishidi mvula makumi mawana(40) wevidi nzala ya kwenda kutala a pangi jienji ana a Yisaledi.24Kiela wamona mwana mumoshi wa Yisaledi wenda waniokwama Moshi wa mwingididi wa vutudila mwishi Ngipiti kubola wa mujiya.25Mweni wabanjidi etshi pangi enji wu kubakisa etshi Nzambi wazola ku mutuma mu kuwa katula mu kihika klashi eni kabakishidiku.26Mu lutshiku lwalaba wendidi kuwana ana ekha a Yisaledi akhedi ku tenda. Wa walekishidi mweni etshi Talenu nudi a pangi kikuma kiakhi nwa zola kudihwela pashi.27Kashi oyuna wahangidi pangi enji kubola wa mu tshinjikidi mweni etshi nani wa kushidi fumu ni zuji wetetu.28Wazola ku ngu jiya kioki ki wa jihidi mukwa Ngipiti hameni.29Kiela wevwa mambu menamana Moshi watshina. Waya kujinga mudi nzenza ku thothu ya Madiani wateta koku ana mbadi.30Kumanima ma ma ji mvula makumi mawana(40) wanjio mumoshi wezidi ku mu wudikila mu katshi ka mutondu wakhedi kulema thuya mu themu penapena ni mundonda wa Sinayi.31Moshi wayitukidi tangwa dia mweni thuya mwenotuna kiela wa pusana mu kutala wevwa ndaka ya Fumu ni kwakula etshi32Ami nidi Nzambi wa a khakha jieyi Nzambi wa Abalahami wa Yizaki ni wa Yakobi. Moshi wevidi woma wanjika kutekita matadidi lo washia mesu hashi.33Fumu wa muleza etshi Katula yidiatudi yeyi kikuma homa ha wudi wa makana hedi ha longu.34Nia mona pashi jia athu jiemi edi ku Ngipiti. Nievidi kudila kwowu nieza kukulumuka mu kuwakatula mu kihika. Nda kikimweni nienda nia kutuma ku Ngipiti.35Moshi mweni mweni yuyu akayidi tangwa dia mulejidi etshi nani wakushia Fumu ni zuji mweni kaka epi Nzambi atuma akhadi Fumu ni muhulushi. Nzambi wa mutuma mu djila ya wanjio wa mu wudikididi mu mutondu wakhedi kulema thuya.36Moshi wa wadishidi mu Ngipiti wahangidi yipedikisa lawu ya pila ni pila ku ngipiti ti mu meya majima mabenga ti mu tseki mvula makumi mawana(40).37Kaka Moshi mumoshi yuyu walejidi ana Yisaledi etshi Nzambi wa katumisa mbikudi mumsohi mu katshi ka a pangi jienu wakakhala mbikudi mudi ami.40Mweni yuyu wakhedi wa makana ha katshi ka kenu mu tseki wakhedi ni wanjio ku mundonda wa Sinayi. Wakhedi ni a Khaka jienu mweni yuyu wevidi ndaka ya moyi weza ku tu nehina nayi.39Kaka mweni yuyu a khakha jienu kazodidiku ku mu lemvukila a mu lekidi ni kuzola kwowu kuvutuka ku Ngipiti.38Alejidi Aloni etshi tuhangidi Nzambi jia yiteki ji kubula kutu twadisa Kikuma tushiku kwijikanga ekhi ya bwila Moshi watu wudishidi ku Ngipiti.41A hangidi kiteki kia kana ka ngombi ni kuhana makabu ku kiteki ni ku kihwa lukumu ahanga feti kikuma kia kiteki kiahanga ni mokhu mowu.42Kashi Nzambi wahwedi mutanda wa washishila tangwa dia kusambila tutumbwatudi ku wulu mudi kia sonika ku mikanda ya ambikudi etshi Enu ana Yisaledi mvula makumi mawana nwakhedi nwakhedi kujiya ambiji mu themu makabu ma menga nwakhedi kushia kwehi43Nwakhedi kusenda nzu ya kapo ya Nzambi Molok ni kifwanisu kia katumbwa kia nzambi Remfani. Nwa hangidi yiteki yeneyina kikuma kia ku yisambila kienikioki nia ka nusenda epi mu kihika ku Babiloni.44A khakha jenu mu themu akhedi ni nzu yowu ya longu ya hangidi ni kapo pila ya lejidi Moshi kudi Nzambi etshi afeti kuhanga pila yamweni mweni.45Nzu mwene yina ya Longu yeni yoyi a khakha jietu engishidi mu thothu mu tangwa dia Yoswa. Mahangimini tangwa dia tambudidi thothu ya yima tangwa Nzambi awa kahidi mu mesu mowu.46Engishidi nzu ya longu kwenokuna tii mu tangwa dia Dividi Davidi wa mweni mamboti ma Nzambi wazengidi mu kutunga Nzu ya Nzambi wa Yakobi.49Kashi Solomoni watungididi Nzambi Nzu.48Nzambi Pungu kendoku kujinga mu manzu ma twenda kutunga ni mokhu mudi kiakudidi mbikudi etshi47Hulu didi kitshi kiemi kia kifumu mavu medi homa ha nienda kushia miendu miemi. Khia pila ya Nzu nu ku thungila ami Fumu nia kutala Homa ha kiehi nwa zola ami niji kukhala.50Keshiku ami nia hanga yima mweneyi yoshu.53Enu nudi athu a mutwa ngolu mitshima mia nu kola matu ma nufwa nwenda nwa kolama kudi pefi ya longu mudi a khakha jienu.52Khia mbikudi akhakha jienu alekidi ku mwesa pashi. A jiyidi a mbikudi ejidi kutwala ya muthu wa Masonga kiela weza enu nwa mu sumbisa nwa mujiya.51Enu nwa nonini tsiku jiejidi ni a wanjio kashi nwa khediku ku ji jitisa.54Tangwa athu akhedi hohu evidi mambu menamana aleminini ku mitshima ni kudi suma mazewu kikuma kia Etieni.55Kashi mweni wakhedi wazala ni Pevi ya Longu watadidi ku wulu mamona lukumu lwa Nzambi. Wa mweni epi Yesu wa makana ku khokhu dia kitata dia Nzambi.56Etieni wakudidi etshi Talenu nia mona wulu dianzuluka Mwana wa muthu wa makana ku khoku dia kitata dia Nzambi.57Kashi owu oshu ashidi mayema lawu akasa matu mowu a mu lumukina.58A mu katudidi a vidi a mu hudisa hanji a yanjika ku mwasa mayala. A themu azezidi mvwela jiowu kudi ngunza mumoshi jina dienji Saudi.59Kiakhedi kwasa Etieni mayala mweni kulomba Nzambi etshi Fujmu Yesu nona moyi wemi.60Kiela wafukama wakudidi mu ndaka ya ngolu kamu etshi Fumu wevidi khenda mu masumu mowu. Kia manisa he wafwa.

Chapter 8
1Sawudi wa kumbudidi kufwa kwendji. Kienikioki yandjika kilumbu mwenekina kuniokwama kwengila ku dibundu diakhedi ku Yeluselemi akhidishitu oshu a mwanginini mu thothu ya Zude ni ku Samari katula athumwa.2Athu a mithsima mia mboti ajikidi Etienne a vwata pidi kikuma kia mweni.3Kashi Sawudi wakhedi kaka kuhanga kubola ku dibundu wayanga nzu ni nzu ni kukwata amala ni akhetu mu ku washia mu boloku.4Kienikioki he akwikidi a mwanginini ayanga ni kulonga ndaka ya Nzambi.5Fidipa wa kulumukini ku vidi dia Samari wa wa longa Khidishitu.6Kiedidi lawu dia athu evwa amona ni mesu yidimbu ya hangidi Fidipa azokudidi matu mowu mu kwivwa makhedi kwakula.7Pevi lawu jia khedi mudi eni pevi jia bola jia wudikanga ni kwenda ni kutatula kiangolu ni awa a fumbala ni yikata owosu akodidi.8Kieshi kia lawu kiengididi ha katshi ka vidi mwene dina.9Kashi kwakhedi ha vidi muthu mumoshi jina diendji Simoni tangwa diekha wa hangilanga wuloki ya yitukisanga akwa Samari wakhedi kuzola kudimwekinisa etshi wudi muthu wa fhunu.10Akwa Samari oshu ni alengi ni a mambuta akhedi ku mushia lujitu ni kwakula etshi Muthu oyu wudi ni kiyeka kia Nzambi oyu wenda kutambika etshi Sukisa.11Eni amwivilanga kikuma wakhedi kuwa yitukisa mu wuloki wendji.12Kashi tangwa eni a kwikididi tsangu ya mboti ya longidi Filipe mu mambu ma tadila kifumu kia Nzambi ni jina dia Yesu Khidishitu a nonini mbotika amalani akhetu.13Simoni ni mweni endjimweni epi wa kwikididi kiela a mu botika kazodidiki kulamunuka Fidipa kiakhedi kumona yidimbu ni yipa wakhedi kuyituka.14Kikimweni tangwa alonguki akhedi ku Yeluselemi evidi etshi Samari dia yamba ndaka ya Nzambi he atuma Petulu ni Yowani.15Kiedidi atulu sambididi Nzambi kikuma kieni anoni Pevi ya Longu.16Kikuma tii tangwa mwenedina Pevi ya Longu yakhedi kandiku kadi yi wa kulumukina. Anonini kaka mbotika mu jina dia Yesu.17He Petulu ni Yowani awashia mokhu anona Pevi ya longu.18Kiela Simoni wamona etshi Pevi ya Longu ayi nona kia washidi mokhu a mutwa kudi Athumwa wa wahwa fwalanga.19Wakula etshi nguwenu ami epi kiyeka eki kikuma koshu muthu wunia kashia mokhu ha mutwa anoni Pevi ya Longu.20Petulu wa mu vutudila etshi difidi ni fwalanga jeyi kikuma ayi wenda wa banza kunona dikabu dia Nzambi mu thalu ya Fwalanga.21Wushiku ata ni kima ki wu ku nona mu mambu ama kikuma mutshima weyi wudi wa bola kumesu ma Nzambi.22Katula kubola ku mutshima weyi lomba kudi Fumu kikuma a ku vidishidi mu ngindu jieyi jia bola.23Kikuma nia mona etshi wudi ni mati ma khadi medi ndikhila ni mu wa kukasa mu masumu.24Simoni wa wa vutudila etshi Ngu lombilenu Nzambi kikuma mambu ama ma nwakula ma leki kungwijila.25Kiela Petulu ni Yowani a manisa kulonga ni kuhana kithemu kia ndaka ya Nzambi a vutukidi ku Yeluselemi Akhedi kwenda ni kulonga kindjila kindjila tsangu ya mboti mu membu ma kwa Samadiya.26Kikimweni Wandjio mu moshi wa Fumu waleza Fidipa etshi Zanguluka wendi ku mbongu mu ndjila ya katukila ku Yeluselemi yi kwendanga ku Gaza. (Ndjila mweni yidi mu temu mwa konda meya. Mweni wazangulukidi waya.27Tala kwakhedi ni muthu mumoshi mukwa Etshiopi wakhedi kusweka Fwalanga ni yima yoshu ya Fumu wa mukhetu wa Etshiopi.28Wayanga ku Yeluselemi mu kusambila Nzambi. Wa vutukanga wa shikama ha Sharete ni kutanga mukanda wa wa mbikudi Yesaya.29Pevi wakula kudi Fidipa etshi nda wendi wu pusani penapena ni shareti mweneyina.30He Fidipa waya fishi kudi mweni wa mwivwa ni kutanga mukanda wa Yesaya wakhedi mbikudi wa muhula etshi Wejiya yi wudi kutanganga.31Mukwa Etsiopi etshi kiehi ni kwijiya konda muthu watsadisa. Wa lembila Fidipa a muwani endi kushikama penapena ni mweni.32Kitshini kia mukanda wa tanganga mu kwa Etsiopi ya khedi eki A mu sendanga mudi dimemi diaya kijiya mudi kamu mwana dimemi wa konda kwakulanga kia ku mu tongunanga kanzudidiku kanwa diendji.33Mu soni jia mweni a mu zengididi lufwa ana jienddji ni muthu wa ku wakudila lo kikuma moyi wendji hashi wahwa.34He mukwa Etsiopi wehula Fidipa etshi padito nani akwakudilanga mbikudi Endjimweni ho muthu mwekha.35Fidipa wa mu vutudila wa mu yandjikila kitshini kienekina kia mukanda wa Yesaya wa longa mambu matadila Yesu.36Kiayanga mu ndjila atula homa hakhedi ni meya muthu mweni wakula etshi Tala homaha hedi ni meya ekhi yi kukasa ndjila mu ku botama.3738He Mukwa Etsiopi wa makinisa Shareti engila mu meya Fidipa ni mweni fidpa wa mu botika.39Kiela awudika mu meya Pevi ya Fumu ya lelumuna Fidipa wabila Muthu mweni wa Etsiopi ku mumona epi lo kashi djila yoshu yakhedi kwenda sangu sangu.40Kashi Fidipa wendidi tii ku Azoti. Wendi ni kulonga ndaka ya Nzambi mu thothu mweneyina mu ma vidi moshu tii ku Sezare.

Chapter 9
1Kashi Sawudi wakaninanga alonguki a Fumu ni kuwahengila djila ya kuwajiya2wendidi kudi mbuta dia anganga Nzambi mu kulomba mikanda ya kuhana ku nzu ya yisambu ya Damashi mu pila etsi Yivwa mweni wawana ndambu ya athu amala ni akhetu akumbula kulaba Yesu mweni aswakadi kuwakwata eji nawu ku Yeluselemi.3Kiela wabwa mu djila ni kwenda kaka diodi tangwa diatudidi pena pena ni Damashi mu mbala yimoshi kieji kiatukila ku hulu kia muwinda4Mweni wabwidi hashi wevwa ndaka ya katukidi ku hulu ni ku muleza etsi Sawudi Sawudi kikuma kiakhi ayi wudi kungu mwesanga ami pashi.5Sawudi wehwudidi Ayi nani Fumu. Fumu wa muvutudidi etsi Ami nidi Yesu wu wudi kumwesanga pashi6Kashi ayi muthu zanguluka engila hembu aku kuleza mambu moshu ma wamba kuhanga.7Athu akhedi kwenda djila yimoshi ni Sawudi amikinini ni kwivwa kaka ndaka kashi kamweniku muthu wakhedi kwakula.8Sawudi wazangulukidi watemuna kumonga lo eni amukwata ku khoku amwingisa ha katshi ka dimbu dia Damashi.9Mweni wahangidi matshiku masatu konda kumona mweni muthu epi kudia lo kunwa epi lo.10Ku Damashi kwakhedi ni mulonguki mumoshi jina dienji Anani Fumu wa mwekinini kudi mweni ku ndoji wa muleza etsi Anani mweni wa vutula nievwa nidi haha fumu.11Fumu wamuleza etsi Zanguluka wendi mu balabala di nwendakutambika diasungama kunzu ya muyuda wuhengi muthu mumoshi wakatukila ku Tarse jina dienji Sawudi kikuma wenda kusambila12mweni wa mweni ku ndozi muthu mumoshi jina dienji Anani wengididi wa mushia mokhu ha mutwa kikuma amoni epi.13Kashi Anani wavutudidi etsi Fumu ami nievidi athu lawu ni kwakudila muthu mweno oyuna pila yakhedi kumwesa athu jieyi ku Yeluselemi pashi.14Mweni wakhedi ni kiyeka kia muhwedi afumu aganga nganga Nzambi mu kwiza kukwata koshu awana akutanganga jina dieyi.15Kashi Fumu wa muleza etsi Ndanga mweni nia musola apangidi ami mu kwenda kulonga atapa kanu ejiki jina diamemi ni a fumu ni ana Yiseledi.16Ami nia kamuleza pila ya kamona pashi kikuma kia jina diamemi.17He Anani waya koku wengila munzu. Wa mushia mokhu wakula etsi Pangi Sawudi Fumu Yesu wejidi kudimwekinisa kudi ayi ki wakhedi kwiza wathuma kikuma ayi wumoni epi wizadi ni Pevi ya Longu.18Kaka mu mbala yimoshi yima mudi makalu mayanjika kuwudika mu mesu ma Sawudi ni kubwa hashi mweni wamona epi wazanguluka wanona mbotika kiela wadia wanonini ngolu.19Mweni wajingidi ni alonguki aku damashi matshiku lawu.20Katuka tangwa mwenedina mweni waynjikidi kwendani kulonga jina dia Yesu mu manzu ma yisambu ni kwakula etsi mweni wudi mwana wa Nzambi.21Athu oshu akhedi kumwivwa ayitukanga ni kwakula etsi Keshiku mweni yuyu muthu mweni wakhedi kujiya athu akhedi kwakula jina mwenedi ku Yeluselemi. Mweni wejidi kwenoku mu kuwakwata awasendi kudi afumu anganga Nzambi.22Kashi Sawudi wekhinini ni kikesa kingi wakhedi kutekitisa ayuda ku Damashi kikuma walonganga etsi Yesu wudi Khidishitu.23Kumanima ma mwa matshiku Ayuda evwangana etsi amujiyi.24Kashi Sawudi wejikidi fondu diowu. Pipa mwania akhedi kukeba yishu tii kaka amujiyi.25Kashi mu pipa yimoshi alonguki jienji awudishidi mu kibaka amusweka mu kisanji akuluna hanji.26Kiela mweni watula ku Yeluselemi Sawudi wahengidi pila ya kuwanina ni alonguki kashi eni owoshu akhedi kumwivwa homa kukwikilanga lo etsi mweni wekhina mulonguki.27Kashi Barnabe wa munonini wa musenda kudi athumwa. Mweni wa watedidi mambu mabwidi mu njila Sawudi wamweni Fumu Fumu wakudidi kudi mweni ni pila mweni anonini kikesa jia kulonga mu jina dia Yesu.28Mweni wayanjikidi kuwatela pila yakhedi kwingila ni kuwudika ku Yeluselemi. Kwenokuna mweni wakhedi kulonga nikikesa kioshu mu jina dia Yesu29Ni kusolula ni Ayuda akhedi kukatuka mu membu mekha. Kashi eni akhedi kumuhenga kaka etsi amujiyi.30Kiela apangi evwa kienekina eni amusenda ku Cesaree amutuma ku Tarse.31Kienikioki he dibundu ekhinini ni kieshi mu thothu ya Yuda ya Ngadidi ti ku Samarie akhedi ni kikesa ni kujitisa Fumu mu ngolu jia Pevi ya Longu dibundu diakhedi kukula athu ni kwikhina lawu.32Tangwedi Petulu wayanjikidi kwenda ni kulonga mu kizunga kioshu mweni wendidi kutala athu jia Fumu akhedi ku jinga ku Lida.33Kwenokuna mweni wendi kuwanina ni muthu mumoshi jina dienji Ene wakhedi walangala a kiandu mvula nana kuzangulukanga lo kikuma wakhedi ni bukabuka.34Petulu wamuleza etsi Ene Yesu khidishitu wakuwuka. Zanguluka wu hangiki kiandu kieyi. Mumbala yimoshi wazangulukidi.35Athu oshu akhedi kujinga ku Lida ni penapena ni Saron amumweni he akwkila Fumu Yesu.36Ku Jope kwakhedi ni mulonguki mumoshi jina dienji Tabita disongidila Dorcas. Mukhetu mweni wakhedi ni yisalu ya pimbu ni khenda jingi wasadisanga atshukami.37Yejidi kumwekana etsi mweni wayedidi ti wafwa. Kiela amwovwa aya kumuzeza ku suku diakhedi ku hulu.38Lyde diakhedi penapena ni Jope kiela alonguki evwa etsi Petulu wakhedi koku Eni atumini athu mbadi mu kwenda kumunona eji nenji.39Petulu wazangulukidi waya ni athu mwenawana. Kiela watula amuninisa ku suku dia ku hulu. Afidi oshu ejidi penapena ni mweni ni kudila ni kumuleza miledi yakhedi kutunga Dorcas kiakhedi ni moyi.40Petulu wawudishidi athu oshu hanji wafukimini wayanjika kulomba Nzambi walumuka kwakhedi mvumbi mweni wakula Tabita tokama. Mweni watemuna kia mona Petulu washikama.41Petulu wa mukwatidi ku kokhu wamuzangulusa. Watambikidi akhidishitu ni afidi oshu wa waleza nenji etsi wudi ni moyi.42Mambu menamana mejianganini ku jope athu lawu akwikididi Fumu.43Petulu wajingidi mwa matshiku mengi ku jope kunzu ya Simoni wakhedi kuhangika yiketa ya mbizi.

Chapter 10
1Kwakhedi ni yala mumoshi ku Sezare jina dendji diakhedi Korneye fumu dia batayo dia Asuta a ku Loma dienda kutambika batayo dia Itali.2Wakhedi muthu wa pimbu wakhedi kuhwa Nzambi lukumu ni nzu yendji yoshu. Wa hananga Fwalanga jingi kudi Ayuda wa sambilanga Nzambi tangwa diosu.3Mu tangwa dia trwazere dia kingweji wa mweni kimona mesu wandjio mumoshi wa Nzambi wa katukidi ku wulu weza kudi mweni. Wandjio wa mu leza etshi Korneye4Korneye wa tekitidi mu kumona Wandjio woma wa mu kwata wakula etshi ekhi eyi fumu. Wandjio wa mu leza etshi yisambu yeyi ni kukapa ku wenda kukapila a tsukami a tsukami matula kudi Nzambi mudi makabu.5Kikimweni tuma athu ku vidi dia Jope eji ni yala mumoshi jina diendji Simoni wenda kutambika epi Petulu.6Wenda kukhala ni muhangi a yiketa ya mbiji jina diendji Simoni wudi nzu penapena ni meya ma jima.7Kiela wandjio wakulanga nendji waya Korneye watambika athu jiendji mbadi a kisalu ni musuta mumoshi wa jitisanga Nzambi mu katshi ka owu osu akhedi mu kisalu kiendji.8Korneye wa walejidi mosu mahitidi he wa watuma ku Jope.9Kuma ki kwakiedi mu ma tangwa ma midi kiakhedi kaka ni kwenda atudidi penapena ni vidi Petulu wa nini ha yangi mu ku kusambila.10Wevidi nzala ya kudia kima kimoshi. Kashi kiakhedi ku mu lambila kima kia kudia wabwa pevi11wamona wulu dianzuluka sanduku dijima dia kulumuka ni kima kimoshi mudi kiandu kijima kiezanga ni kukulumuka ashi a kikwata mu tsongi jioji ji wana.12A katshi ha khedi ambiji a ma maboti ni miendu yiwana ni mitsialanda ni tujila twa ku wulu. 13 Kumanima ndaka yimoshi ya mu leza etshi zanguluka Petulu yiya wudi.14Kashi Petulu etshi Loni Fumu kikuma khandiku kadi nidianga kima kia mvindu ni kia kijila.15Kashi mu mbala ya kiadi ndaka ya wudika epi etshi Eyi ya konda kijila kumesu ma Nzambi wu yi tambika oku yima ya mvindu.16Ma mwijididi mbala jisatu mu mbala yimoshi sanduku dia kandukidi ku wulu.17Kiakhedi Petulu ni kudihula mu kubakisa mambu ma mweni tala a mala atumini Korneye kiela a wa leza ndjila ya nzu atudidi ha kishu.18Atambika mu ndaka ya ngolu ewula yivwa Simoni wenda kutambika Petulu wudi momu.19Petulu wakhedi kaka kudihula mu ma mweni ku thulu Pevi ya mu leza etshi Tala amala asatu a ku kuhenganga.20Zanguluka. Tuluka ndanga ni eni. Wivwoku woma mu kwenda nawu kikuma ami nia wa tumini.21He Petulu wa tuluka wa leza athu mwena wana etshi nidi oyu wu nu kuhenganga ekhi nwejilanga.22Eni etshi Kapiteni mumoshi jina diendji Korneye yala masonga wenda kusambila Nzambi kikanda kiosu kia Ayuda kienda ku mu muhanina kithemu kia pimbi a mu lejidi kudi wandjio mu moshi wa Nzambi mu kwiza ku kunona wendi mu nzu yendji evi ndaka ya Nzambi kudi ayi.23Petulu wa wengisa munzu mu kukhala nawu. Mu suka dia labidi wa zangulukidi waya nawu. Kiatshi kia a pangi a ku Jope a washindjikididi.24Mu kukhia atudidi ku Sezare. Korneye wa wa makininanga wa tambikishidi a pangi jiendji ni a ndoji enda kushila mutshima.25Kiela Petulu wengila Korneye wa zanguluka wa fukama ku mesu mendji mu ku mu jitisa.26Petulu wa mu zangulushidi wa muleza etshi Zanguluka ami epi nidi muthu.27Tangwa diela Petulu wa manisa luhangub ni mweni wengila mu nzu wa wana athu lawu a wongama.28Wa wa leza etshi Enu mweni nwejika etshi yidi kijila kudi mu yuda mu kukhala homa ha moshi ni nzenza to mu kwenda ku mu tala kashi Nzambi wa ndeza etshi ni tambika oku ata muthu mumoshi wudi mvindu to wa kijila.29Kieni kioki niejilanga konda kushia pika tangwa di wa tambikanga. Ekhi kia wa tambikilanga.30Korneye wa vutudidi etshi kwa hita kadi yilumbu yiwana kaka mu tangwa mwenedi dia trwazere dia kingweji niakhedi kusambila mu katshi ka nzu nia mona muthu mumoshi wa makana wa vwata miledi yitoka ni ku kedia.31Mweni etshi Korneye yisambu yeyi ayivwa kudi Nzambi Nzambi wa kwibuka mu pila yi wenda kukapila a tsukami.32Tuma athu ku jope eji ni muthu mumoshi jina diendji Simoni wenda kutambika epi Petulu. Wenda kujinga mu nzu ya muthu mumoshi wenda kuhanga yima ya yiketa jina diendji Simoni edi mu khulu ya meya majima.33Nia tumini mu mbala yimoshi athu kudi ayi wahanga pimbu mu kwiza. Kikimweni tudi ku mesu ma Nzambi mu kwivwa ma ku leza Nzambi wu tu longi.34He Petulu wa kangula kanu wakula etshi Mu kiedika nejika etshi Nzambi kendoku kuhanga kasolangani mu katshi ka athu.35Kashi mu thothu yoshu koshu wenda ku mu jitisa ni ku mu muhwa lukumu ni kuhanga mambu ma pimbu wenda ku mu kumbula.36Enu nwejiya tsangu ya tumisini ku kikanda kia Yiseledi mu ku wa leza tsangu ya mboti ya ngemba yeza mu ndjila ya Yesu Khidishitu wudi Fumu wa athu oshu.37Nwejiya enu mweni mambu mahitidi ku thothu ya Zude yandjika ku Ngadidi kumanima ma mbotika ya longidi Yowani38mambu moshu matadila Yesu wa ku Nazaleti kiehi Nzambi wa mu zadishidi ni Pevi ya Longu ni ngolu. Wakhedi kwenda ni kuhanga mambu ma pimbu ni kuwukanga athu oshu akhedi kuyangisa Satana kikuma Nzambi wakhedi ni mweni.39Etu tudi etwosu athemu mu mambu moshu ma hangidi ku thothu ya Ayuda ni ku Yeluselemi Yesu mweni wa jihidi ni ku mushia ha Kulundji.40Muthu mweni Nzambi wa mu tokimishini mu lufwa mu kilumbu kia kisatu wa mwijikishidi keshiku41kudi athu oshu kashi kudi athemu awana athethikididi kusola kudi Nzambi ni kudi etu twadidi ni kunwa nendji tangwa dia tokimini mu lufwa.42Wa tuhwedi kiyeka kia kulonga makanda ni kuta kithemu etshi wa sodiwidi kudi Nzambi mu kukhala zuji wa athu a moyi ni afwa.43Yidi mweni a mbikudi oshu enda kuhanina kithemu etshi koshu wa kwikila kudi mweni wu kunona ndolula ya kubola kwendji mu jina djiendji.44Tangwa Petulu akhedi ni kwakula kaka Pevi ya Longu ya kulumukini kudi athu oshu akhedi kwivwa tsangu.45Athu akhedi mu dingulu dia Ayuda awana ejidi ni Petulu ayitukidi kikuma makabu ma Pevi ya longu a ma mwangini kudi a pani.46Kikuma eni evwanga apani ni kwakula ji ndaka jia kinzenza ni kuhwa Nzambi lukumu.47He Petulu wa wa vutudila etshi Kiehi twa lunga kuleka kubotika mu meya awa a nona Pevi ya Longu mudi etu.48He mweni wa tumini a wa botiki mu jina dia Fumu. Eni a mu lombidi akhadi nawu kamwa yilumbu.

Chapter 11
1Athumwa ni apangi akhedi ku zude evidi etshi apani epi anonini ndaka ya Nzambi.2Kiedidi Petulu waya ku Yeluselemi akhidishitu a yandjika ku mu londa ni kwakula etshi3Ayi wa bundangana ni athu akonda kuwuka wadia nawu homa hamoshi ni eni.4Kashi Petulu wa yandjika kuwa tendudila mambu ki makhedi. Wa wa leza etshi5Niakhedi mu katshi ka yisambu ku vidi dia Jope nia mweni mbona mesu ya muledi wujima wakatukidi ku wulu ni kwiza kudi ami ku mokhu ma awandjio awana.6Nia shianginini nia mona ambiji edi ni miendu yiwana ambiji a mutemu aniokha ni tujila twa ku wulu.7Nievidi ndaka ya ndeza etshi Zanguluka Petulu jiya wudi8Nia vutudidi etshi Loni Fumu kikuma kima kia mvindu to kia kijila kia lungidiku kwingila mu kanwa diemi.9Kashi ndaka mweni yakula epi katuka ku wulu etshi Eyi yidi ya waha kumesu ma Nzambi wu yi nonoku etshi yidi yima ya mvindu.10Mambu mweni mahangimini mbala jisatu kumanima yima mweni ya vutuka ku wulu.11Nia mweni amala asatu amakana ha kishu kia nzu yi twa khedi kukhala akatukididi ku Sezare a wa tumuni kudi ami.12Pevi ya ndejidi niendi nawu njdila yimoshi konda kasolangani. A pangi enawana asambenu endidi ni ami twengididi nawu mu nzu ya muthu mwenoyuna.13Mweni wa tumenika kiehi amweni wandjio wa makana mu katshi ka nzu yendji ni ku mu leza etshi Tuma athu ku jope eji ni Simoni wenda kutambika Petulu.14Wu ku kuhwa tsangu yi ku nu hulusa ni ayi ni atuu jieyi.15Kioki ki nia yandjika kwakula Pevi ya Longu ya kulumuka kudi eni mudi kudi mu luyandjiku.16Niebukidi ndaka ya Fumu yakulanga etshi Yowani wakhedi kubotika mu meya enu aka nu botika mu Pevi ya Longu.17Kinga lo yivwa Nzambi wa wahwa dikabu mudi ethu twa kumbudidi Yesu khidishitu nani nidi ami mu kuleka makula Nzambi e.18Tangwa dievidi mambu menamana a dibata a yandjika kuwa Nzmabi lukumu ni kwakula etshi Nzambi wa hana ndjila kudi apani mu kubaula mitshima aswakadi eni epi kunona moyi.19Mejidi kumwekana etshi awana a mwanginini ku Yeluselemi mu kikuma kia kuniokwama kwa yandjikidi ni lufwa lwa Etiene endidi tii ku Fenisi ku Sipre ni ku Antiosia. Alonganga ndaka ya Nzambi kaka kudi Ayuda.20Kashi mu katshi keni akatukidi ku shipre ni ku Sirene endidi ku Antiosia mu kulonga a Greki Tsangu ya mboti ya Fumu Yesu.21Kokhu dia Fumu diakhedi ni eni lawu dia athu a kwikididi a laba Fumu.22Tsangu jiowu jia tudidi ni mu matu ma kwa dibundu dia Yeluselemi Eni atumini Barnabe tii ku Antioshia.23Kiedidi wa tula wa mona mamboti ma Nzambi wakhedi ni kieshi kia ku wahwa kikesa mu ku hangila Nzambi mu mitshima miowu mioshu.24Kikuma mweni wakhedi muthu wa mboti wazadidi ni Pevi ya Longu ni lukwikilu lwingi. Athu lawu akangimini kudi Fumu.25He Barnabe waya ku Tarse mu kuhenga Sawudi.26Kiela wa mu mona weza nendji ku Antiosia. Mvula ya mufumbi akhedi kuwongama ni dibundu ni kulonga athu lawu. Yakhedi ku Antioshia ahwedi alongukimu mbala ya thethi jina dia akhidishitu.27Mu tangwa mwenedina a mbikudi a katukidi ku Yeluselemi aya ku Antioshia.28Mu moshi mu katshi kowu jina diendji Agabisu wa zangulukidi wakula mu ngolu jia Pevi ya Longu etshi nzala yijima yakheza mu kifutshi. Mambu menama mabwidi mu tangwa dia Kuloti.29Alonguki azengidi muthu ni muthu mu pila yenda kumwena mu ku tumisa lusadisu kudi a pangi ku Zude.30Eni a hangidi kienekina a tumisa fwalanga kudi a mambuta dibundu ku mokhu ma Barnabe ni Sawudi.

Chapter 12
1Mu tangwa mwenedina Fumu Herode wa kwatidi kiatshi kia athu mu katshi ka dibundu mu ku wa mwesa pashi. Wa jihidi Jaki pangi a Yowani ni poku ya mwela.2Kia mweni etshi ma hwedi Ayuda kieshi wa kwatidi epi Petulu kiakhedi kilumbu kia lumingu.3Kiela wa mu kwata wa mushia mu boloku wa tuma ndonga jia asuta ji wana koshu ndonga mu ku mu langidilanga.4Wakhedi ni ngindu ya ku mu sambisa ku mesu ma athu kumanima ma Pâki.5Petulu wakhedi a mu sweka mu boloku kashi dibundu dia dihanini ngolu mu ku mu lombila Nzambi.6Kilumbu kia sadidi kimoshi etshi Herode a mu sambishi Petulu wa langididi akatshi ka asuta mbadi wa kukasa miyololu miadi ni asuta akhedi ki kishu ni ku talanga boloku.7Kadi kasatu wandjio mu moshi wa Fumu weza ku mu wudikila kieji kimoshi kia kienzula boloku. Wa bula Petulu mu mbamvu wa mu tokimisa mweni etshi Zanguluka tswalu. He miyololu ku mokhu yabwa.8Wandjio wa mu leza etshi Vwata miledi ni yidiatudi yeyi. Petulu wa vwatidi. Wandjio etshi Vwata kazaku keyi wu ngu labi.9Petulu wa labidi wandjio wa wudika. Ka khediku kwijiya etshi yoshu yakhedi kuhanga wandjio yakhedi ya makiedika. Mweni wa banjidi etshi ya khedi ndoji.10Kiedidi a hita asuta athethi ni asuta akiadi atula ha kishu kia yibende kia kwendila ku katshi ka vidi. Kia dianzulukila okimweni. Mweni wa wudika wa kulumuka mu balabala dimoshi wandjio washisa Petulu.11Kiela Petulu wa dijiya wakula etshi Nia mona kamu etshi Nzambi wa tumisanga wandjio wendji wezanga ku ngu katula ku mokhu ma Herode ni Ayuda akhedi a ngu makinina.12Kiela wa bakisa kienekina waya kunjia Madiya mama ya Yowani wahwedi jina dia Malaku kwa wongimini athu lawu akhedi kusambila.13Kiela wa kokuta ku kishu musadi mumoshi wa mukhetu jina diendji Rode weza kwanzulula.14Kievidi ndaka ya Petulu wevwa kamu sangu sangu wa jimbangana mu kwanzulula kianzuluku waya fishi ku wa leza etshi Petulu oyuna wudi ha kishu.15Eni a muleza etshi Ayi wudi ni laji. Kashi mweni kaka etshi ma kiedika. Eni akula etshi Yidi wandjio wendji.16Petulu wakhedi kaka kukokuta tangwa dianzuludidi kianzuluku a mu mona a yandjika kuyituka.17Petula wa zangulusa khoku diendji mu pila etshi a dibati wa wa tela kiehi Fumu a mu wudisa mu boloku. Mweni etshi Ndenu nu lombuludi mambu ama kudi Jaki ni a pangi oshu. kumanima wa katuka waya kuma kwekha.18Tangwa dia khiedi kuma kisakasaka kiengila mu katshi ka asuta mu mambu ma bwididi Petulu.19Kumanima kiela Herode wa mu henga ku mu mona lo wehula asuta akedi ku mu tala wa hana ndjila a wa jihi. He Mweni wa kulumuka ku zude ni ku Sezare mu kukhala kwenokuna.20Herode wakhedi ni khabu jingi kudi akwa Tire ni akwa Sidoni. Eni sohu ejidi mu kimvuka kudi mweni. A lombidi Balasata mulopu wa fumu mu ku wa sadisa. Kumanima eni alombidi ngemba kikuma thothu yowu ya khedi kunona yima ya kudia ku thothu ya fumu.21Kilumbu kimoshi kia zengidi Herode wa vwatidi miledi ya watha wa shikama muyombu wendji wa yandjika kwakula.22Athu a yandjika ku nganguka etshi Yidi ndaka ya nzambi mu moshi keshiku ya muthu.23Mu mbnala yimoshi Wandjio mumoshi wa Fumu wa mu bula kikuma ka hwediku Nzambi lukumu. Wabwidi mavunia wafwa.24Kashi ndaka ya Nzambi ya mwanginini a khidishitu ekhinini lawu.25Barnashi ni Sawudi a manishini kisalu kiowu ku Yeluselemi. Mu kuvutuka kowu endidi ni Yowani wa tambikanga etshi Malaku.

Chapter 13
1Kikimweni mu dibundu dia Antiosia mwakhedi ni ambikudi ni a malongi. Akhedi Barnabe Simeon(wa tambikanga Muthu mubwita) Lusuis wa ku Sirene Manahen (wa kudididi ni Herode fumu wa Ngadidi ni Sawudi.2Tangwa diakhedi kusambila ni kujila kudia Pevi ya Longu ya kudidi etshi Tsodilenu Barnabe ni Sawudi mu ku pangila kisalu ki nia wa tambikididi.3Kiela a manisa kujila kudia ni kusambila a washia mokhu ha muta a watuma.4He Barnabe ni Sawudi alemvuka kudi Pevi ya Longu aya ku Selesi. Kwenokuna engila mu masuwa aya ku kidinga kia Shipre.5Tangwa diakhedi ha vidi dia Salamine a longidi ndaka ya Nzambi mu manzu ma yisambu ya Ayuda. Anonini Yowani Malaku bosu tsadishi wowu.6Tangwa dia manishini kidinga kioshu tii ku Pafos a waninini ni nganga ngombu mumoshi wa dikhinisa mbikudi mu katshi ka ayuda jina diendji Bar Yesu.7Wakhedi kuhanga ni Fumu wa kidinga Serguis Pawulusi muthu wa mayela. Muthu mweni wa tambikidi Barnabe ni Sawudi kikuma wakhedi kuzola kwivwa ndaka ya Nzambi.8Kashi Elimas nganga ngombu (disongidila dia jina diendji diodi) wa lekidi wa wukumuna fumu wa kidinga aleki kukumbula.9Kashi Sawudi wakhedi epi kutambika Polu wa zadidi ni Pevi ya Nzambi wa shianginina nganga ngombu10ti wakula etshi Ayi wudi mwana wa Satana wazala ni mayela mabola ni wukhubidi lawu. Wudi mbeni wa mambu moshu ma pimbu. Wu kuleka oku kuzanga ndjila jia Fumu jidi jionunuka.11Kikimweni tala Kokhu dia Fumu ha wutwa weyi wenda wekhina pofu. Wu ku mona oku epi mwana yilumbu eyi. Mbundu ni midima ya mu bwila mu mbala yimoshi. Wekhina kulata dia kwenda ni kuhenga muthu a mu kwati kukokhu mu ku musendanga.12He Fumu wa kidinga kia mweni ki mahitidi wa kwikididi kikuma wa yitukidi hengi malongi matadila Yesu.13Polu ni a ndoyi jiendji engila mu kibeya a katuka ku Pofos aya kutula ku Perje mu thothu ya Pamfili. Kashi Yowani wasala ku washisa wa vutuka ku Yeluselemi.14Polu ni a ndoyi jiendji endidi kaka ni kulonga a katuka ku Perje aya kutula ku Antiosia mu thothu ya Pishidi. Mu lumingu Hengididi mu nzu ya yisambu ashikama.15Kiela amanisa kutanga tshiku ni mikanda mia a mbikudi a Fumu a nzu jia yisambu a wa tumisa ndaka etshi A pangi yivwa nudi ni ndaka ya kuhwa athu kikesa ya kulenu.16Polu wa zangulukidi wathutha khokhu ku wulu wakula etshi Amala ku Yisaledi nwenda kusambila Nzambi yivenu.17Nzambi wa kikanda mweneki kia Yiseledi wa sodidi a khakha jietu wa wekhinishini lawu kiakhedi ku thothu ya ngipiti tii kaka mu ngolu jiendji wa wa wudishidi koku.18Mvula makumi mawana (40) wa wa sadishidi mu tseki.19Kiela wa jiya makanda tsambwadi(7) mu kifustshi kia kanana wahwa kikanda kietu mavu mowu mudi kima kiowu mweni.20Moshu menamana mahitidi ji mvula khama ni makumi matanu(450). Nzambi wa wahwedi a Zuji kumanima ma mmbu menamana tii mu tangwa dia mbikudi Samwela.21He kikanda mwenekina kia lomba fumu Nzambi wa wahwa Sawudi mwana wa Kish mukwa kikanda kia Benjimani mu kukhala Fumu mvula makumi mawana.22Kumanima Nzambi wa mu katula mu kifumu washia Davidi akhadi Fumu. Mweni yoyi Davidi Nzambi akudididi etshi Nia mweni Davidi mwana wa Jese mu kukhala muthu wu niashila mutshima wemi mu kuhanganga moshu mani kuzola a hangi.23Mu katshi ka kikanda kia muthu mwenoyu Nzambi wa ka neha mvulushi mumoshi mu yiseledi Yesu mudi kidi kilaji kiendji.24Moshu ma yandjikidi kuhita kiedidi Yesu kwiza kadi lo Yowani wakhedi kulonga kikanda kioshu kia Yiseledi mu kubalula mitshima miowu ni kunona mbotika ya mu meya.25Kiedidi Yowani wa manisa kisalu kiendji wa hwedidi etshi Nani enu nu kubanzanga nidi ami Keshiku ami. Kashi Yivwenu kumanima memi ku kwiza muthu mumoshi ami nia lungidiku kukasulula mishinga mia yidiatudi yendji.26A pangi ana jia kikanda kia Abalahami ni koshu mu katshi kenu enda kusambila Nzambi yidi kudi etu tsangu jia kuhuluka aji tumishini.27Kikuma oshu enda kijinga ku Yeluselemi ni a fumu jiowu ka mwijikidiku akhedi kuhangila ndaka jia mbikudi jiakhedi kutanga koshu lumingu konda kwijika.28Ata ka mu mweniku ni kubola kwa ku mujiyila eni alombidi kudi Pilatu a mu jiyi.29Tangwa diela a lungisa moshu masonama mu mikanda ma mu tadila a mu tuludidi a kulundji a mu jika.30Kashi Nzambi wa mu tkimishini mu lufwa.31Wa di mwekinishini yilumbu lawu kudi awana endi nendji katuka ku Ngadidi tii ku Yeluselemi. Athu mwenawana edi kikimweni athemu kudi athu.32Kienikioki etu twa nu nehina tsangu mweneyi ya mboti mu kulungisa kilaji kiahwedi akhakha jietu.33Nzambi wa lungisha kilaji kiendji kudi etu ana jiowu kia tokimishini Yesu mu lufwa. Kikuma kioki medi ma kusonika mu mukanda wakiadi wa khunga etshi Ayi wudi mwana wemi lelu niekhita tata yayeyi.34Epi kiela wa mu tokimisa mu katshi ka athu afwa kikuma mwila wendji wu leki kuvunda wakudidi etshi Nia ka nu lungishila mvimba kilaji kia longu ni lusakumunu lu niahwedi Davidi.35Kienikioki wakudidi epi mu mukanda wekha wa mikunga etshi Wa ka hana oku ndjila musantu weyi a vundi.36Kikuma Davidi mu kisalu kiendji wahangidi luzolu lweyi kia fidi a mujikidi majiamu mamoshi ni a khakha jiendji mwila wendji wa vundidi37Kashi oyu wa tokimishini Nzambi mu lufwa ka vundidiku.38Henihohu leka mambu ama mejiangani kudi a pangi jienu etshi mu ndjila ya muthu oyu mweni masumu menu ma kukumuka.39Mudi mweni kosu wa kwikila wekhina wa pimbu mu kubola kwendji kwambidi kukatuka mu ndjila ya tshiku ya Moshi.40Kienikioki kebenu mambu makudidi a mbikudi maleki ku nwijila41Talenu enu nwenda kuleka Nzambi yitukenu tshinenu kikuma ni kuhanga diambu dimoshi mu yilumbu yenenu di nwa ka leka kukumbula yivwa a nu tela nadi.42Kiedidi Polu ni Barnabe a wudika athu a wa lombidi eji epi kuwa longa malongi menamana lumingu lwalaba.43Ku tsuka ya yisambu Lawu dia Ayuda ni Anzanza akwikididi alabidi Polu ni Barnabe eni a wahwedi kikesa mu ku laba kangama kaka mu khenda jia Nzambi.44Lumingu lwalabidi kiatshi kia athu awongimini homa ha moshi mu kwivwa ndaka ya Fumu.45Tangwa Ayuda amweni hundji dia athu evidi kijiongu a yandjika kushia pika mu mambu makhedi kwakula Polu ni ku mu tukana.46Kashi Polu ni Barnabe akhedi kwakula konda woma eni etshi Yakhedi mboti etshi ndaka ya Nzambi ayi longi thethi kudi enu. Ki twa mona etshi nwa yi konga nwenda nwa dinona mudi nushiku ni fhunu ya moyi wa mvula ni mvula etu twaya kudi apani.47Kikuma kienikioki Fumu a tuleza etshi Nia kutambikidi ayi wukhadi mwania wa apani mu ku senda kuhuluka ni kwa suka mavu.48Kiedidi apani evwa kienikina evidi kieshi a yandjika kuvutula matondu kikuma kia ndaka ya Fumu. Lawu dia athu dia sodiwidi mu kunona moyi wa mvula ni mvula a kwikididi.49Ndaka ya Nzambi ya mwanginini mu kizunga kioshu.50Kashi Ayuda a vwengumina akhetu adihanini ni a fhunu yingi ni amala akhedi atwadishi ha vidi mwenedina mu kuhwa Polu ni Barnabe pashi ti hohu ha wakayidi.51Kashi Polu ni Barnabe a kukumunini mbombi ya miendu miowu. Ku manima endidi ku vidi dia Yiconi.52Kinga lo Alonguki akhedi azala ni kieshi ni Pevi ya Longu.

Chapter 14
1Ku Yikoni Polu ni Barnabashi engididi ndjila yimoshi mu nzu ya yisambu ya Ayuda alongidi mu pila yimoshi etshi athu lawu Ayuda ni A Greki a kwikididi.2Kashi Ayuda akhedi mutwa ngolu engishidi vuya kudi apani akhadi ni mabanza ma bola kudi a pangi.3A jingidi hohu tangwa akulanga ni kikesa kia wa hwanga Nzambi ni kumwekinisa tsangu jia khenda jia jiendji.Wa mahangidi mu pila ya etshi yidimbu ni yipedikisa yi hangami mu mokhu ma Polu ni Barnabashi.4Kashi athu lawu ha vidi a kapinginini ekha engidilanga Ayuda ekha Athumwa.5Tangwa diela Apani ni Ayuda evwangana mu kuleza a fumu jiowu a mweshi ni kwasa Polu ni Barnabashi mayala6a wa lejidi he eni atshinini mu ma vidi ma Likaoni Lystre ni Derbe ni mu thothu jia penapena7Kweno kuna eni alonganga Tsangu ya mboti.8Ku Listre muthu mumoshi wakhedi washikama kikata yandjika kutetuka kwendji kejiku kia kiba.9Yala mweni wakhedi kwivwa makulanga Polu. Polu wa mutadidi shian tii wejika etshi wakhedi ni lukwikilu mu ku kola.10He wa mu leza muu ndaka ya ngolu etshi Zanguluka tandulula miendu mieyi. yala wa lela waya.11Tangwa hundji dia mweni ma hangidi Polu athuthidi ndaka akula mu ndaka yowu ya kwimbu etshi A nzambi a kulumuka ku tudi etu avwata mwila wa athu.12A wahwedi majina Barnabashi Zeus Polu Mercure kikuma mweni wakhedi kulonga.13Nganga nzambi wa Zeus oyuna wa hanganga mu nzu yowu ya yisambu yakhedi kwa kwingidila ha vidi wanehini a ngombi ni yitemba ya kushia ku yishu mweni ni hundji azodidi kuhana makabu.14Kashi tangwa Athumwa Barnabashi ni Polu evidi kienekina abakhidi miledi miowu aya tswalu ha katshi ka hundji a ngangumuka15eni etshi Amala ekhi nu kuhangilanga kienekina. Etu epi tudi athu mudi enu. Twa nu nehina tsangu ya mboti yi ku sadisa mu ku katuka mu yima ya mvindu nwalumuni mesu kudi Nzambi wa moyi wahangidi wulu ni mavu meya ni yoshu yi ma fuka.16Mu tangwa di kulu wa hanini ndjila kudi koshu makanda mu kulaba ndjila yowu ya zola.17Ata kienekina ka diswekidiku wa hangidi mambu ma pimbi ni ku nuhwa mvula ya ku wulu ni tsungi jia mbutu mu ku nu disa ni kuzadisa mitshima mienu ni kieshi.18Mbata kashu ji ndaka mwenejina Polu ni Barnabashi ka kukidiku ku wa lekisa mu kuwahwa makabu.19Kiatshi kia Ayuda a ku Antiosia ni ku Yikoni ejidi ahwa hundji mulongi wa bola. A mwashidi Polu mayala a mu koka a mu wudisa handji kikuma a bandjidi etshi wafwa.20Kashi tangwa alonguki ejidi ku mu jeta wa zangulukidi wengila ha vidi. Mu kukhia wendidi ku Derbe ni Barnabashi.21Kiedidi a longa tsangu ya mboti ha vidi mwenedina lawu ekhinini alonguki eni a vutukidi ku Listyre ku Yikoni ni ku Antioshi.22Ka sadidiku kulembwa mu kuhwa alonguki kikesa ni ku wa longa mu ku ketshikina lukwikilu lwowu etshi kaka ku manima ma kumona pashi twa kengila mu kifumu kia Nzambi.23Tangwa diashidi a mambuta dibundu mu kosu dibundu kumanima ma kusambila ni kuleka kudia a wa hanini ku mokhu ma Fumu.24A hitididi mu thothu ya Pisidi aya kutula ku Pamfili.25Alongidi Ndaka ku Perge a kulumuka ku Atali.26Kwenokuna engididi mu masuwa mu kwenda ku Antiosia okuna kwa lombididi Nzambi mu ku wa keba mu kisalu kia hangidi.27Kiela atula ku Antioshia atambikishidi athu oshu a watedidi moshu mahangidi Nzambi ni eni ni pila ya kangudidi ndjila ya lukwikilu kudi apani.28A jingididi tangwa dingi ni alonguki.

Chapter 15
1Athu ekha akatukidi ku Zude ayanjika kulonga a pangi etshi yivwa ka kuwukidiku mudi kikwakulanga tshiku ya Moshi wu ku huluka oku.2Kiela Polu ni Barnabasi awanina ni athu mwena wana pika jiabwa a pangi azengidi etshi leka Polu ni Barnabasi ni a pangi ekha endi ku Yeluselemi kudi Athumwa ni a mambuta dibundu mu kumanisa diambu mwenedi.3He dibundu dia watuma eni a hitila mu njila ya Fenisi ni Samari ni kwenda ni kulonga akubalula kwa mutshima kudi a pani. A hanini kieshi kingi kudi a pangi hoshu.4Ku Yeluselemi awa yambidi kudi dibundu ni kudi Athumwa ni amambuta dibundu awatedidi moshu mahangidi Nzambi ni eni.5Athu ekha akhedi mu dibundu dia Afadishi akwikididi azangulukidi akula etshi Yidi fhunu mu kuwuka apani ni ku waleza mu kulemvuka ku tshiku jia Moshi.6Athumwa ni a mambuta dibundu awongimini mu kutala diambu mwenedina.7Ajingidi mu pika jiakhedi naji Petulu wazangulukidi wa waleza etshi a pangi ejikenu etshi yanjika thama Nzambi wa tsodidi mu katshi kenu kikuma mu njila ya memi a pani evi ndaka ya Nzambi akwikidi.8Nzambi wejiya mitshima mia athu wa wa kumbudidi etshi wa wejika wa wahwedi Pevi ya Longu mudi kia hangidi kudi etu.9Diswaswanu dishiku epi ni eni ni etu wekhinisa mitshima miowu mitoka kikuma akwikila.10He kikikmweni kikuma kiakhi nwa zola kumeka Nzambi mu pila yi nwa zola kushia kilo ha hulu dia Alonguki kia lekidi kukuka a khakha jetu ni etumweni.11Kashi twenda twa kwkila etshi twa ka huluka mu khenda jia Fumu Yesu pila yimoshi ni enu.12Hunji dioshu diakhedi dia dibata ni kwivanga mambu makhedi kwakula Polu ni Barnabasi ma wa hangididi Nzambi mu katshi ka apani.13kiela amanisa mu kwakula Jaki wanona ndaka wakula etshi A pangi ngwivenu.14Simoni wa tuleza kiehi Nzambi asadishidi apani mu kusola mu katshi kowu kikanda kimoshi kia kanona jina dienji.15Mambu ma Ambikudi mabwa kikwaka ni menama mudi kima sonama16Kumanima ma mambu menamana nia ka nu vutukila nia ka tunga epi kikanda kia Davidi kidi mudi nzu ya wotuka.17Nia ka yi sosulula ni kumakinisa yibaka yoyi. He athu asala aka bula kuhenga Fumu ni apani anona jina diemi.18Meni mama makula Fumu oyu wahangidi yima yakhedi yejiangana yanjika tangwa dikulu.19Henihohu nia mona etshi twa lungidiku kukasa njila kudi apani akwizanga kudi Nzambi.20Kashi awa sonikini aleki kusambila yiteki kuhanga yizumba ni kuleka kudia ambiji akonda kubetula mudiwu ni mashi.21Banda yikanda ya hita awa longidi tshiku jia Moshi mu membu moshu ni manzu ma yisambu mu koshu lutshiku lwa lumingu.22He athumwa ni a mambuta dibundu ni dibundu dioshu asodidi Zude wakhedi kutambika Barsabasi ni Silasi atwadishi mu dibundu awa tumini ku Antioshia njila yimoshi ni Polu ni Barnabasi.23A sonikini mambu ama Athumwa ni amambuta dibundu ni apangi ekha kudi enu apangi apani ku Antioshia ku Syrie ni ku Silisi mboti.24Twevidi etshi athu ekha atwa lekidi kuhwa njila akatukidi kudi etu engishidi kisakasaka ni malongi mitshima mienu mu hulu.25Kienikioki twamweni etshi tusodi athu tu watumi kudi enu ni Polu ni Barnabasi awa ashia26lujingu lwowu mu kingosha kikuma kia jina dia Fumu Yesu khidishitu.27Twa tumini Zude ni Silasi akanuleza kaka mambu ma pila yimoshi.28Kikuma Pevi ya Longu ni etu twamweni etshi pila ya ku nuhwa kilo kiekha lo kaka mambu medi ma fhunu29nu leki yima ya kimenga kia yiteki ambiji endakunionga singu ni menga moshu nu elki epi yizumba. Yivwa nwa leka mambu menamana nwa hanga mawaha. Salenu mboti.30He awa tusudidi aya tii ku Antioshia awongikidi hunji awahwa mukanda.31Kiedidi a wu tanga evidi kieshi kingi kikuma kia jia ndaka jia kikesa.32Zude ni Silasi akhedi eni epi a mbikudi akudidi mambu mengi mu kushiamisa a pangi ni kuwahwa kikesa.33Kumanima ma mwa tangwa a pangi awa tushudidi mu kieshi mu kuvutuka kudi athu awa tumini.34( Silasi wa zengidi mu kusala henahana. Tanga mu Yisalu 15 : 40 ).35Kashi Polu ni Barnabasi asadidi ku Anitoshia ni athu ekha lawu mu kulonga ni kutendula ndaka ya Fumu.36Kumanima ma matshiku Polu waleza Barnabasi etshi Tuvutuki twendi ni kutala a pangi mu membu moshu ma twalongidi ndaka ya Nzambi twijiki kiehi edi.37Barnabasi wazodidi endi ni Yoani wakhedi kutambika Malaku.38Kashi Polu walekidi mu kwenda nenji njila yimoshi. Mweni wa watshinini kiakhedi ku Pamfili ka wa sadishidiku mu kisalu kiakhedi kiowu.39Kukonda kwivangana kwengididi mu katshi kowu ti koku kwakapinginini. Barnabashi wendidi ni Malaku ku Shipre.40Kashi Polu wasodidi Silasi kiela a pangi a washidi ku mokhu ma Nzambi awa he aya.41Wahitidi ku Sirie ni ku Silisi ni kwenda kuwaha kikesa.

Chapter 16
1Polu watudidi epi ku Derbe ni ku Listre tala mulonguki mumoshi jina diendji Timote wakhedi koku mamendji muyuda tatendji wakhedi Greki.2A pangi akhedi ku Listre ni ku Yikoni a mu telanga kithemu kia pimbu.3Polu wa mu zodidi mu kukibanga nendji wa mu nonini wamwingisa mukanda kikuma kia Ayuda akhedi dambu mweneyina oshu ejikidi etshi tatendji wakhedi Greki.4Tangwa dia hitanga mu ma vidi wa shisanga jindaka mu mabundu etshi alemvukingi mu moshu ma wa longidi Athumwa ni a mambuta ma dibundu a ku Yeluselemi.5Mabundu makhedi kwikhina ngolu mu lukwikilu athu akhedi kuyikama koshu kilumbu.6Polu ni athu akhedi kukiba nawu a vukidi pata aya ku thothu ya Friji ni Galati kikuma Pevi ya Nzambi ya walekishidi ka longa oku ndaka ya Nzambi mu thothu ya Azi.7Kiela atula penapena ni Misi edidi kwingila ku Bitini kashi Pevi ya Yesu ya wa lekisa.8He a hitila mu ndjila ya Misi a kulumuka ku vidi dia Trowas.9Polu walotidi mu pipa mukwa masedwani mumoshi wa makana ni ku tambika mweni etshi Yiza ku masedwani wu tu sadishi.10Kiela Polu walota ndoji mu mbala yimoshi twazengidi mu kwenda ku Masedwani etu etshi Nzambi wa tu tambika twendi kuwa longa tsangu ya mboti.11Ki Twengididi mu masuwa ku Trowasi twendidi kaka tii ku Samotrasi mu kukhia twaya kutula ku Neapolisi.12Katuka henahana twendidi ku fidipa vidi dimoshi dia Masedwani diakhedi vidi dia lukumu mu ma vidi moshu mayadidi akwa Loma twakhedi hohu ka ndambu yilumbu.13Kilumbu kia Lumingu twa wudikidi twaya ku khulu ya meya kwakhedi ni homa ha kusambila Nzambi. Twashikimi hohu ni ku longa ndaka ya Nzambi kudi akhetu akhedi awongama.14Mukhetu mumoshi jina diendji Lidi musumbishi a miledi yibenga ku vidi dia tiyatire wa sambilanga Nzambi hengi wakhedi ku twivwa. Fumu wanzuludidi mutshima wendji aswakadi kulaba pimbu mambu makulanga Polu.15Kiela a mu botika ni nzu yendji yoshu wa tulombidi etshi Yivwa nwa mona etshi niekhina mukhidisitu yizenu kundjiemi nu jingidingi kwenoku. Washidi kingolongolu tii wa tu nunga.16Kilumbu kimoshi ki twa khedi kwenda ku nzu ya yisambu ndumba wa mukhetu mumoshi wakhedi ni pevi ya kuta ngombu wejidi kuwaningina nietu.17Wakhedi kuta fwalanga jingi kikuma kia a fumu jiendji. Mukhetu mweni walabanga Polu ni etu ni kungangumuka ni kwakula etshi Athu awa edi asadi jia Nzambi wudi ku wulu. Enda atulonga ndjila yi twa lunga kuhulukila.18Wa hanganga kienekina yilumbu lawu. Kashi Polu wevidi khabu walumuka wa nganina pevi etshi Nia kulomba mu jina dia Yesu etshi wudika mudi mweni. Mu mbala yimoshi ya wudikidi.19Tangwa a fumu jiendji amweni etshi kwenda kushila mutshima kwahwa anwanisa Polu ni Silasi a wasenda ku zandu ku mesu ma akwa Leta.20Kiela awa tudisa ku mokhu ma Zuji akula etshi Athu awa edi Ayuda enda ashia kisakasaka ha katshi ka Vidi dietu.21Eni enda alonga mambu mabola ma twenda kuleka kuhanga ni kulaba etu akwa Loma.22Hundji diathu dia lawukila Polu ni Silasi A Zuji abhaka miledi miowu a hana ndjila a wa budi ji fimbu.23Kiela a ma ku wa bula a womba mu boloku. A lomba kudi athu enda kutala boloku mu ku wa talanga.24Kiela aleza athu enda kutala boloku kienekina eni a womba mu kashio a ma kuwa kasa miendu ni mabaya majima.25Mu katshi ka pipa Polu ni Silasi akhedi kusambila ni kuyimbila Nzambi athu ekha akhedi nawu mu boloku awa hwidikilanga.26Mu mbala yi moshi mavu manikinini yibaka ya boloku yabwa yishu yanzuluka miyololu ya kashidi athu akhedi mu boloku ya mana kubetuka.27Muthu wakhedi kutala boloku watokimini ku tulu wa mona yishu ya boloku wululu wa nonini poku yendji ya mwela wakhedi kuzola kudikudika kikuma wabandjidi etshi athu oshu mu boloku atshinini.28Kashi Polu wakudidi mu ndaka ya ngolu etshi Wudi hanga oku kubola kikuma etu oshu tudi mumu.29Muthu wa talanga boloku wa lombidi mwinda wengididi fishia fishi ni kutekita ni woma woshu wabwa mu miendu mia Polu ni Silasi.30Wa wa wudishidi handji wakula etshi A Fumu ekhi nia lunga kuhanga mu kuhuluka.31Eni a mu lejidi etshi Kwikila Fumu Yesu wu ku huluka ayi mweni ni nzu yeyi.32A mu longidi ndaka ya Fumu ni athu oshu akhedi munzu yendji.33He muthu wakhedi kutala boloku wa wanonini kaka mu tangwa mwenedina dia pipa wovwa yitu yowu mu mbala yimoshi eni a mu botika ni nzu yendji.34Wasendidi Poli ni Silasi kunzu yendji wa wahwa luku. Wevidi kieshi pilaloni ni nzu yendji yoshu kikuma eni oshu a kwikididi kudi Nzambi.35Tangwa dia khiedi kuma a zuji a tumisini ndaka kudi athu a talanga boloku etshi Tusulenu athu mwenawana endi.36Muthu watalanga boloku waleza Polu ndaka mwenejina etshi A zuji athumisa ndaka ni tusudi nwendi kikimweni wudikenu nwendi ni shipidi dioshu.37Kashi Polu wa waleza etshi atubudidi mu mesu ma athu oshu tudi akwa Loma twa hangidiku ata kima kia bola. Atushidi mu boloku kikimweni enda atuhudisa mu kitsweki. Loni yishiku kienekina eji kutuwudisa owu mweni.38Athu akhedi kutala boloku alejidi a zuji ndaka mwenejina jia wahwa woma kievidi etshi Polu ni Silasi akhedi akwa Loma.39A zuji ejidi kuwa bondila kiela a wa wudisa mu boloku aleza Polu ni Silasi mu ku katuka a vidi.40He Polu ni Silasi a wudikidi mu boloku aya kunzia Lidi. Kiela Polu ni Silasi amona a pangi jiowu a wahwa kikesa kumanima a katuka havidi mwenedina.

Chapter 17
1Mu kwenda ku Tesalonika kwakhedi ni Nzu ya yisambu ya Ayuda eni ahitidi mu djila ku dimbu dia Amfipolisi ni Apoloni.2Polu wendidi koku pila ya mesana mu kusolula nawu wahangidi koku matsiku masatu ni kuwalonga ndaka ya Nzambi.3Mweni wakhedi kuwalonga ndaka ya Nzambi pwelele mu mambu matadila pashi lufwa ni kutokama kwa Khidishitu mu lufwa. Wa walejidi etsi Yesu oyu wunidi kunu longanga wudi Khidishitu.4Dambu ya athu engi mu katshi ka Ayuda akumbudidi ejidi kuwana Polu ni Silasi ni Agreki ni Akhetu a lukumu ni athu ekha.5Kashi Ayuda akhedi mutwa ngolu azadidi ni huhala atambikidi amabandi mu balabala awawongikidi ni hunji dia athu engisa kisakasaka akatshi dimbu. Endidi ku nzu ya Jasoni mu kuhenga Polu ni Silasi kikuma awa sambisi a mesu ma athu oshu. Kashi kawa mweniku.6He asesndidi Jason ti athu ekha kudi Majistra ni kushia milolu etsi athu awana engisidi kisakasaka mu thothu yoshu atula henaha.7Athu mweni Jasoni kia wayambidi eni aleka kulemvuka mu jitsiku jia Cesar Enda akula etsi kudi ni fumu mwekha jina dienji Yesu.8Tangwa hunji dia athu ni a Majistra evidi mambu menamana mawahwedi khabu.9Kumanima afutishidi Jasoni amandi ni athu ekha. he awatusula.10Mu pipa yeneyina kaka apangi atumini Polu ni Silas ku Bere. Kiedidi eni atula engidid i mu nzu ya yisambu ya Ayuda.11Eni akhedi kamu ni mutshima wa thulu hitila akwa Tesalonika kikuma anonini ndaka ya Nzambi ni mutshima wu moshi ni kuyi longukanga koshu lutsiku mu kutala yivwa mambu makhedi kuwaleza medi makiedika.12Henihohu athu lawu mukatsi kowu akwikididi ni akhetu ni agreki a lukumu .13Kashi tangwa Ayuda akhedi ku Tesalonika evidi etsi Polu wenda walonga ndaka ya Nzambi ku Bere eni endidi koku aya kwingisa vuya hinji diathu diswakhadi kuvwa khabu dimwangani.14Kienikioki Apangi atumini Polu ku kiawu kashi Silasi ni Timote asadidi.15Athu ashinjikididi Polu endidi ti ku Atene. Kiedidi atula Mweni wawaloma mu kutusula Silasi ni Timote tswalu eji kumuwana.16Tangwa Polu akhedi kuwamakinina ku Atene wamweni etsi dimbu mweni daikhedi diazala ni yiketi yenda kusambila eni wevidi khabu.17He wayanjikidi kuwalonga ndaka ya Nzambi mu nzu yoyu ya yisambu mwakhedi Ayuda ni athu ekhedi kusambila Nzambi wa kiedika ni kulonga epi athu akhedi kuwana ku zandu.18Kashi kwakhedi athu ekha alabidi mabanza ma Epikire ni ma Zeno akhedi kushiangana pika ni Polu. Ekha akulanga etsi ekhi kamu muthu mwenoyu akwakulanga? Ekha epi etsi Wenda walonga malongi ma anzambi akinzenza Kikuma Mweni wakhedi kulonga etsi Yesu watokimini mu lufwa.19Eni anonini Polu amusenda ku Aropage amuhula etsi Twalunga kwijika fhunu ya malongi meyi mapa ma wudi kulonganga? Kikuma ayi wenda wakula mambu makatataka mu kudi etu.20Henihohu twazola kwijikila fhunu yomu.21( Kinga lo athu oshu ku Atene ni anzenza akhedi kwenokuna kisalu kiowu kaka kwakula ni kwivwa mambu mapa.)22He Polu wamakinini akatshi kowu oshu wa waleza etsi Enu akwa Atene ami Niamona etsi enu nudi ni kinzambi kingi kia pila ni pila.23Kashi ki nia kibidi akatsi ka dimbu dienu niamweni mu kutala yiteki ni nwenda kusambila niamweni mesa mamoshi ma nwendakuhanina makabu nwasonika etsi Kudi Nzambi wutwa konda kwijika. Kienikioki ami nia nu nehina Nzambi oyu wu nwenda kusambila ata nwenda oku kumwijika.24Nzambi wangidi thothu ni yima yoshu wudi fumu wa hulu ni mavu kendoku kujinga mu manzu matunga athu ni mokhu mowu.25Kakukhalanga oku ni nzala etsi athu amuhangidi to amunehini yima ya hanga eni ni mokhu mowu kikuma mweni wenda kuhwa athu moyi ni yima yoshu.26Mweni wahangidi etsi athu amakanda moshu enda kujinga hashi awudiki kudi muthu mumoshi wakapisa jimvula ni kishiwu angonda ni matshiku washia ndilulu mwakubula kukhela athu.27Kienikioki wahangidi mu pila etsi eni amuhenga akumumona kikuma mweni keshiku kwalwha ni eni.28Kikuma mweni watuhwa ngolu jia kukibila jia kujingila mweni watuhanga mudi kiakudidi athu ekha etsi Etu tudi ana jienji.29Kienikioki ata tudi ana jia Nzambi twalungidiku kubanza etsi Kinzambi kidi mudi Wola to Arza to yala dia thalu dienda kuhwedika muthu mu mabanza menji.30Kienikioki Nzambi kakhediku kukipe mambu menamana kikuma athu kakhediku kwijika kubola kwakhedi kuhanga.31Mweni washia kadi lutsiku lwa ka sambisa athu mu masonga kudi muthu wasola enjimweni. Dieu walombuludidi ngolu jienji kudi koshu muthu tangwa dia mutokimishini mu lufwa.32Tangwa akwa Atene evidi mambu ma kufutumuka mu lufwa athu ekha mu katsi kowu aseyidi Polu kashi ekha kama akudidi etsi tukwivoku epi wakudidi mambu menamana33. Kumanima ma mambu menamana Polu wawashishidi.34Kashi athu ekha akwikididi amuwanini kwakhedi Denis wakhedi fumu wa Areopaje mukhetu mumoshi jina dienji Damaris ni athu ekha epi.

Chapter 18
1Kumanima ma mambu menamana Polu wa katukidi ku Atene waya ku Kolinto.2Kwenokuna wa wanini muyuda mumoshi jina diendji Akilashi mukwa Pon wakatukidi ku Itali ni mukaji endji Pidisila kikuma Kuloti wa lejidi Ayuda oshu a katuki ku Loma he Polu wendidi kudi eni.3Polu wa jinganga ni kuhanga nieni kikuma akhedi kikuma akhedi kuhanga kisalu kimoshi owu oshu. Akhedi kutunga ma hema.5Polu wa longanga mu nzu ya yisambu kosu Lumingu. Wa sendanga Ayuda ni A Greki mu ku kumbula.4Kashi tangwa Silasi ni Timote akatukidi ku Masedwani Polu mu ngolu ya Pevi ya longu watedi kithemu kudi Ayuda etshi Yesu wudi khidishitu.6Kiela Ayuda aleka ni ku mu tukana Polu wa pupudidi miledi yendji mweni etshi Leka mashi menu mabu ha mutwa wenu ami ma thadidiku kikimweni niaya kudi apani.7Mu kuhita henahana wa hitididi ku nzu ya Titusi Yusitus muthu mumoshi wakhedi kujitisa Nzambi. Nzu yendji yakhedi penapena ni Nza ya Yisambu.8Khidispushi fumu wa nzu ya Yisambu ni kikanda kiendji kioshu a kwikididi kudi Fumu. Lawu dia athu ku kolinto evidi Polu a kwikididi anona mbotika.9Fumu wa lejidi Polu ku thulu etshi Wivoku woma kashi akula wudi bata oku.10Kikuma nidi niayi ata muthu ka ku kuhanga oku kubola athu jiemi lawu edi ha vidi edi.11Polu wa jingi hohu mvula yimoshi ni ndambu wa longanga ndaka ya Nzambi mu katshi kowu.12Kiela Gadioni wekhina Kuvernere wa Akayi Ayuda oshu evwangana mu kuhanga Polu kubola a mu sendidi a mbaji.13Eni etshi Muthu oyu walumuna mitshima mia athu ku sambila Nzambi mu pila yi kulekanga tshiku.14Polu kiedidi kwakula Gadiono wa lejidi Ayuda etshi nga yikhala kubola to mambu ma khoni niela ku nwivila.15Kashi ki mengila mu mambu matadila malongi ni majina ni tsiku yenu ma hangikenu enu mweni. Ami nia zodidiku kukhala zuji mu mambu ama.16Gadioini wa wa wudishidi mu mbaji.17He owoshu alumukina Sositeni fumu wa nzu ya yisambu a mu bula mu mesu ma athu mu mbaji. Kashi Gadioni ka wa kipidiku.18Polu kia jingidi hengi ni a pangi wa wa shishidi waya ku Siri nzila yimoshi ni Pidisila ni Akilashi. Ku kiawu kiakhedi kumakinina kukatuka a mu kuludidi dingwa ku Sankidi kikuma wa manisa yilumbu ya zengidi mu defi ya tedi kudi Nzambi.19Kiela atula ku Efesu Polu washisa Pidisila ni Akilashi henahana kashi wa zodidi enjimweni engidi mu nzu ya Yisambu mu kusolula Ayuda.20Eni alombidi Polu mu kukhala epi mwa tangwa wa lekidi.21Kashi wa katukidi wa waleza etshi Nia ka vutuka epi kudi enu yivwa Nzambi wa zola. He wendidi ku Efeze.22Kiela wa tula ku Sezare wa kandukidi ku Yeluselemi mu kuhwa dibundu dia Yeluselemi mboti he wa kulumukini ku Antioshi.23Kia jingidi koku ka ndambu Polu wendidi ku thothu jia Galati ni Friji mu kuhana kikesa kudi alonguki.24Mu yuda mumoshi jina diendji Apolo mukwa Alekzandele wakatukidi ku Efesu. Wakhedi Mbaku mu makudidi ni ngolu mu mambu ma Nzambi.25Apolo walongukidi kamu pimbu malongi ma Fumu. Wakhedi ni pevi ya ngolu wakulanga ni kikuma mambu matadila Yesu kashi wejikidi kaka mbotika ya Yowani.26Apolo wa yandjikidi kwakula pwelele mu nzu ya yisambu. Kashi kiela Pidishila ni Akilashi a mwivwa a bundangana ni mweni mu ku mu tendudila pimbu pimbu ndjila ya Fumu.27Kiakhedi ku kana kwenda ku Akayi a pangi a muhwedi kikesa a sonikinini alonguki ku Akayi mu ku yamba. Kia tudidi wa sadishidi hengi awana a kwididi mu khenda jia Nzambi.28Apolo wa lezanga Ayuda mu mesu mathu ni kikesa kioshu etshi eni abila ndjila ni kuwa tendudila mikanda mia Nzambi mi kwakulanga etshi Yesu wudi Khidishitu.

Chapter 19
1Tanga daitudidi Apolo ku Korinto Polu wavukidi djila yekha waya kuwudikila ku Efesu wa wanina ni alonguki ekha.2Polu wawehudidi etsi Enu nwanonini Pevi ya Nzambi tangwa di nwa kwikididi. Eni amuvudidi etsi Loni Kandiku kadi twivwanga etsi Pevi ya Nzambi wudi.3Polu etsi Khia mbotika enu nwanonini. Eni avutula etsi Mbotika ya Yowani. Polu wa waleza etsi Yowani wakhedi kubotika mbotika ya kubalumuna mitshima.4Mweni wakulanga kudi hunji etsi eni afeti kukwikila kudi oyu wakeza kumanima ma mweni Yesu.5Kiela evwa ndaka mweneyina awa botika mu jina dia Fumu Yesu.6Polu tangwa dia washia mokhu a mutwa Pevi ya Nzambi ya wa kulumuka ayanjika kwakula ndaka jiekha jiakonda kwijika athu ni kubikula mu ngolu ya Pevi ya Longu.7Mu kimvuka akhedi Kumi n mbadi(12).8Polu wingididi munzu ya yisambu ni kuwalonga ni kikesa kioshu mvula jisatu. Wakhedi kuwatendudila epi ni kuwasadisa mu kubakisa mambu matadila Kifumu kia Nzambi.9Kashi Ayuda ekha akhedi kaka kushia pika ni mutwa ngolu kulemvuka lo ni kwakula mambu mabola kikuma kia Yesu kumesu ma athu kienikioki he Polu wakatukidi maya kwalaha ni alonguki jienji. Wawengisa mu kalashi ku Tiranus ni kuwalonga.10Wangidi mvula jiadi athu oshu mu kizunga kai Asi Ayuda ni AgreKi evidi ndaka ya Nzambi.11Nzambi wakhedi kuhanga mambu majima ma kuyituka mu kisaku kia Polu.12Kienikioki akhasi akhedi kukola pevi jia bola jiakhedi kuhudika tangwa diakhedi kukwata miswadi ni miledi ya Polu.13Kashi kwakhedi epi ni Ayuda akhedi kukiba mu thothu mweneyina ni kuhudisa pevi jia bola mu jina dia Yesu mu djila ya owu mweni. Eni akhedi kwakula kudi pevi jia bola etsi Wudika mu jina dia Yesu wenda kulonga Polu.14Ana tsambwadi a Nganga Nzambi Seva akhedi kuhanga kienkina.15Pevi ya bola ya vutudidi etsi Ami niejiya Yesu ni Polu kashi enu anani? Pevi ya bola yakhedi kudi muthu mwenoyuna ya wudika yalela yamubwila ya mubula.16He athu mwenawana atshina awudika munzu khonga ni yitu kumwila.17Mambu menamana mejinginini kudi athu oshu Ayuda ni Agreki ajingilanga ku Efesu. Evidi woma wingi ayanjika kuwa Fumu Yesu Lukumu.18Athu lawu akwikididi ejidi kuhudisa kisweki kiowu ni kukumbula kubola kwowu ni kutungulula yisalu yoyu yoshu ya bola yakhedi kuhanga.19Anganga khishi ahanini mikanda miahangilanga kudi Polu wayoshia thuya mu mesu mathu oshu .20Mikanda mweni miakhedi mia thalu ya mafunda matanu.21Kiela Polu wamanisa kisalu kienji ku Efesu wazengidi mu ngolu ya Pevi mu kuvutuka Ku Yeluselemi mu djila ya Macedwani ni Akayi. Mweni etsi Kinia kakatuka kwewnokuna na kenda ku Loma.22Polu Watumini alonguki jienji mbadi ku Macedwani Timote ni Eraste akhedi kumu sadisa. Kashi mweni enjimweni wasadidi thethi ku Asi.23Mu tangwa mwenedina ku Efesu kwabwidi vuya kikuma kia malongi ma Fumu Yesu.24Kwakhedi ni muthu mumoshi jina dienji Demetruis kisalu kienji wahanganga Yiteki ya Yibende munzu ya Diane ni kufuta athu jienji fwalanga jingi.25Wawongikidi athu akisalu oshu wa waleza etsi nufeti kwijika etsi mu kisalu kieneki twenda twata fwalanga jingi.26Enu nwamweni nwevidi mambu makuhanganga Polu wenda walonga ni kubenda athu lawu ni kwakula etsi anzambi enda kutsila ku mokhu keshiku anzambi.27Mambu menamana ma kubebisa oku kashu kisalu kietu nzu yi twenda kusambila Diane yiku khala oku epi ni lukumu. Mweni kakukhala oku epi fhunu ku mesu ma athu mu thothu yoshu ya Asi ni mu kifuthi kioshu.28Tangwa dievidi mambu menamana evidi khabu ayanjika kungangumuka ni kwakula kiangolu etsi Lukumu kudi Diane wakwa Efesu.29Dimbu dioshu diekhinini kisakasaka athu ayanjika kuhanga tsaka. Eni endidi kukwata Gayusi ni Aristark awana ejidi ni Polu tangwa dia katukidi ku Macedwani.30Polu wedidi etsi awukidi engidi ha katshi ka athu kashi alonguki jienji amulekishidi.31Akwa leta ku province ya Asi akhedi kujinga pimbu ni Polu amulekisidi kengiloku mu tsaka jiowu.32Athu akhedi kwakula mambu mu ndaka ya ngolu kisakasaka kiengila pila ya kubakisa lo. Athu lawu kejikanga oku ekhi kamu awongiminini.33Ayuda apushidi muthu mumoshi ku mesu ma athu oshu jina dienji Alezandele. Alezandele wazangulushidi khokhu mu kuwalekisa mayema mu pila etsi awa tendudidi mambu mambwidi.34Kashi tangwa diejikidi etsi mweni wudi mu Yuda eni akudidi mu ndaka ya ngolu ma tangwa madi etsi Lukumu kudi Diane wa Efesu.35Tangwedi he Kalaki wa wahwenisa mayema wa waleza etsi Enu akwa Efesu nani waleka kwijika etsi etu ku Efesu twenda kusambila Diane wudi bosu Nzambi wakatuka ku hulu.36Keshiku mambu makishila pika bwisenu mitshima nu hanga oku mambu fishi.37Kikuma athu mwenawa anwa neha oku eni kakabidiku kima munzu yenji katukininiku nzambi wetu wa mukhetu.38Yivwa Demetrius ni athu edi ni mweni edi ni mulonga ni koshu muthu endi kufunda kudi leta azuzi awa zengidi.39Kashi yivwa nudi ni mambu mekha tuku mahangika mi pila yetu mweni kitwenda kuwongama.40Kikuma ejikenu etsi tufeti kukeba tushiku ni tangwa dia kwingisa kisakasaka twaka mona oku pila ya kwakula yivwa atu funda.41Tangwa diamanishini mu kwakula kienekina wa mwanga athu.

Chapter 20
1Tangwa diela mayema mahwa Pawudi wa wongika alonguki wanjika kuwahwa kikesa.2Kiela wa wahwa mboti mweni waya ku Masedwane. Tangwa diayanga mu thothu mwene yina wayanga nikuhwa athu kikesa mu malongi menji wendidi kujingila ku Grec.3Wahangidi koku angoda asatu. Ayuda amuhangila fondu kashi wakhedi kuzola endi ku Syrie walekahe wavutuka ku Macedwane.4Sopater mwana wa Pylus wa ku Bere Aristarke ni Sekundu akwa Tesalonika Gaius mukwa Derbe Timothee Tishike ni Trofine akwa Asia eni amushinjikididi.5Eni athethikididi kwenda aya ku mumakinina ku Troas.6Kitwela twhanga Feti dia paki imeni twkatuka ku kiawu kia Fidipa twengila mu watu twaya ku troas. Twakhedi koku matshiku tsambwadi.7Mu lumingu kitwakhedi kubundana Pawudi wakhedi kulonga tii mu midi ya pipa kikuma wakhedi kuzola kukatuka mu suka.8Kwahedi ni minda lawu ku suku di twakhedi twa wongama.9Ngunza mumoshi jina dienji Yutuku wakhedi washikama a nela ni kuzembuka. Pawudi wakhedi kulonga kaka ngunza mweno oyuna wabwa kutulu he wadi sapa mukhuba wakatuka ku etage wabwa hashi wafwa.10Kashi Pawudi watulukidi wazenzama wa munona enjimweni wa waleza eni etsi nu pulukoku mitshima mienu wudi ni moyi.11Pawudi wakandukidi epi ku etage wavuka dipa wadia. Wa yanjika epi kulonga tii mu nzolu wa thethi he waya.12Eni asendidi ngunza mweno oyuna wa hulukidi kunzu yenji mambumenamana ma katudidi kiadi kingi kudi athu oshu.13Etu twengididi mu kibeya twa thethikila kwenda ku Asos. Twendidi kuhenga Pawudi twendi nenji ku Asos kikuma mweni wakananga endi ku miendu.14Tangwa di twa muwanini ku Asosi twamu nona twaya nenji mu watu twaya nenji ku Mitilene.15Kuma kikwakhidi twahudika mu watu twaya mukidinga kia kio. Kumanima ma lutshiku lumoshi twatula mu kidinga kia Samos lutshiku lukowu kama twadidi ku dimbu dia Miteleti.16Pawudi wakanini kuhitila ku Efeze kikuma kakhediku kuzola kuhitisa tangwa ku Asie. Mweni wakhedi kusasuka mu kakhala ku Feti dia Pentecote ku Yeluselemi Yivwa pila yikhala.17Ku milet Pawudi watumini athu ku Efeze mu kwenda kutambika a mambuta Dibundu.18Tangwa diatudidi kudi mweni wa waleza etsi enu nwejika yifu yemi mu katshi kenu yanjika lutshiku lwa thethi lu nia tudidi mu thothu ya Efeze.19Niakhedi kuhangila fumu ni mutshima wa kudikulumusa ni masonga mu mesu ni ji pasi jingi kikuma apangi Ayuda akhedi kupangila fondu.20Nwejika etsi ata kima kimoshi nia nu swekididiku mu mambu moshu makhedi fhunu kudi enu niakhedi ku nuleza ni kunu longa mu mesu ma athu ni mamnu menu.21Enu nwejiya khia pila niakhedi kuleza Ayuda ni Apakanu mu kubalula mitshimia miowu kudi Nzambi epi eni akwikidi kudi Fumu Yesu.22Kikimweni ami niaya ku Yeluselemi kikuma Pevi ya Longu wathuma kwenokuna23.Nishiku kwijiyanga ekhi ya kambwa koku. Nienda niejika etsi Pevi ya Longu wenda wandeza mu membu moshu mani kuhitanga etsi boloku ni pashi jia lawu jia kumakinina.24Kashi nienda nia nona lujingu lwemi bosu kima kia pamba.Niazola ni manishi kisalu ekhi kianguwa Fumu Yesu mu kulonga tsangu ya mboti kikuma khenda jia Nzambi jikhadi kudi athu oshu.25Kikimweni talenu niejika etshi mu katshi kenu oshu a nia longidi kifumu kia Nzambi nu ku ngu mona oku epi.26He nia nu leza lelu etshi mashi ma koshu muthu mathadidiku27. Kikuma nia nu swekididiku ata kima kimoshi tangwa di nia khedi ku nu longa Luzolu lwa Nzambi.28Kienikioki dikebangenu enu mweni ni mamemi ma nushia Pevi ya longu kengididi. Kebenu tangwa di nu kutwadisanga dibundu dia Nzambi dia sumbidi mu mashi mendji.29Niejika etshi kumanima mamemi a tambu aka nwingidila mu ku bebisa mamemi.30Niejika etshi mu katshi kenu athu akheza ku nu longa mambu ma hukhubidi mu kubenda alonguki kudi eni.31Khalenu ni mayela. Ebukenu etshi mvula jisatu jia mufumbi nia khediku kulembwa mu ku nu longa ni masanga ku mesu pipa mwania.32Kikimweni nia nu hana ku mokhu ma Nzambi nu ku ndaka yiendji yazala ni khenda yi kubula ku nu keba ni ku nuhwa kimvwama mu katshi ka awana edi asodiwa.33Nia shidiku nzala ya fwalanga to ya wola to ya miledi ya muthu.34Enu mweni nwejika etshi mokhu ama ma tsadishidi mu kuzuwa koshu kima nia khedi naki fhunu ni awana akhedi nia ami.35Mu mambu moshu nia khedi songandjila mu ku nu leza etshi yidi kaka mu ndjila ya kuhanga kisalu nwa kunga kusadisa a tsukami ni etshi nu feti kwibuka ji ndaka jia shisa Fumu Yesu jia kudidi enjimweni etshi Kukapa kwahita kunona.36Kiela wa manisa mu kwakula kienekina wa fukama wa lomba Nzambi ni eni oshu.37Owu oshu a mu kwata mu shingu a mu yamba.38Akhedi owu oshu ni khenda jingi kikuma kamu wa walejidi etshi ka ka mona oku epi mbunzu yendji. He a mu shindjikila tii hohu hanonini Kibeya.

Chapter 21
1Tangwa ditwa kapinginini nawu twengididi mu masuwa twaya mbala yimoshi mu ndjila ya vidi dia Koshi. Kilumbu kia labidi mu kukhia twa tudidi ku vidi dia Rodeshi Katuka henahana twaya ku vidi dia Patala.2Kitwedidi twa mona masuwa ma moshi mayanga ku Fenisia twengididi twaya.3Tangwa ditwedidi twa kewuka kidinga kia Shipre twa kitemba ku kokhu dia ki mama twa zawuka a sambwa dia Siria twaya kukhela ha Tire kikuma henihohu masuwa ma feti kutulula yima.4Ki twela twa mona alonguki twa hangidi hohu yilumbu tsambwadi. Alonguki alejidi Polu mu ngolu ya Pevi ya longu mu kuleka kwenda ku Yeluselemi.5Ki twedidi twa tula ku tsuka ya yilumbu yi twashidi twa katukidi twaya. Owoshu ni akhetu jiowu ni ana jiowu a tu shindjikididi tii ku mapambu ma vidi diowu. Kumanima twa fukimini ha kiawu twa sambididi Nzambi twa haninginini mboti ya tsuka.6Etu twendidi mu khulu ya masuwa tangwa dia vutukanga eni kwimbu diowu.7Ki twedidi twa manisa mu kujeta ku Tire twendidi kutula ku Petolemayisi. Kwenokuna twahwedi a pangi mboti twa jinga nawu kilumbu kimoshi.8Mu kukhia twa katukidi twaya ku Sezare. Twengididi mundjia Fidipa longi wa tsangu ya mboti oyuna wakhedi mumoshi mu katshi ka athu tsambwadi twa jingididi kudi mweni.9Kinga lo muthu mweni wakhedi ni andumba awana akonda kwijika amala akhedi kubikula.10Kinga lo etu ki twa jingididi hohu ndambu yilumbu mbikudi mumoshi jina diendji Agabushi wa katukidi ku zude watula.11Wejidi penapena ni etu wa nona mukaba wa Polu. Wa dikasa nawu miendu ni mokhu wakula etshi Pevi ya Longu yakula etshi Kieni kiki Ayuda a ku Yeluselemi a kakasa mu kwa mukaba owu a ka mu yekula ku mokhu ma apani.12Tangwa di twevidi mambu menamana ni etu ni athu ajingilanga henhana twa lekisa Polu kendoku ku Yeluselemi.13He Polu wa vutudidi etshi Ekhi nwa hanga kudila kwa pamba ni mutshima pashi wa pamba nu kuhwanga Kikuma nia kumbula keshiku kashu etshi akhashi mishinga kashi ata kufwa ku Yeluselemi kikuma kia jina dia Fumu Yesu.14Twa kukidiku kwalumuna mabanza ma Polu twa kudidi etshi Leka luzolu lwa Nzambi lu hangami.15Kumanima ma mwa yilumbu twa zangudidi yinda yetu twa kanduka ku Yeluselemi.16Ndambu ya Alonguki a ku Sezare endi nietu. Eni akhedi kukiba ni muthu mumoshi jina diendji Manasoni mukwa Shipre mulonguki mukulu wu tufeti kukhala nendji.17Kitwuela twa tula ku Yeluselemi a pangi a tu yambidi ni kieshi kioshu.18Mu kukhia Polu wendidi ni etu kunzia Jaki A mambuta dibundu oshu akhedi kwenokuna.19Kumanima ma kuhwahwa mboti wata lumenu mutshindu Nzambi a hangidi kudi apani mu kisalu kiendji.20Tangwa dia mwividi ahwedi Nzambi lukumu a mu leza etshi Wamona pangi athu mafunda mangahi ma kwikila mu katshi ka Ayuda.21Owu oshu a kumbula kusweka tsiku ya Nzambi.Evidi etshi ayi wa longidi Ayuda oshu enda kujinga mu membu ma apani mu kuleka malongi ma Moshi wa wa lekisa mu kwingisa ana mukhanda ni kuleka kulaba tsiku ji kulu.22Ekhi tufeti kuhanga Eni akwivwa kaka etshi ayi weza.23Hanga ma tu ku kuleza kikimweni tudi ni athu awana a kumbudidi.24Nona athu mwena awa hanga mudi kikwakulanga tsiku ni eni wa futidi kikuma awa kuludi dingwa. Kienikioki owoshu a kwijiya etshi yoshu ya wa lejidi mu jina dieyi yidi wukhubidi. Eni akwijiya etshi ayi epi wenda kulemvuka ku tsiku.25Kashi kikuma kia apani akwikididi twa nu sonikini mu kulaba milongi mi twa nu hwedi etshi yima ya ku mahamba mashi ni ambiji a difila kalungidiku kudia aleki ma wala ma kulekisanga tsiku.26He mu kukhia Polu wa senda athu mu kwenda ku dihangika mu nzu ya Nzambi ndjila yimoshi ni mweni wata mukanda mu kulombulula yilumbu ya kudihangika tii koku kwa kahana makabu makoshu muthu.27Kiela yilumbu tsambwadi yahita kiatshi kia Ayuda a ku Azi amweni Polu mu nzu ya Nzambi a hukumuna athu oshu mu ku mu tombukila mu pila etshi a mu kwata.28Ayandjika kwakula kiangolu etshi Swakalenu amala ku Yiseledi nu tadi muthu wu ku longanga muma mwoshu mambu ma bola kudi athu ni kubebisa tshiku ni homa mwenaha.29Thethi a mweni Tolofimi mu kwa Efesu ni mweni ku vidi abandjidi etshi Polu wa mwingishidi mu nzu ya Nzambi.30Vidi dioshu diekhinini kisakasaka athu oshu endidi fishi mu kukwata Polu. A mu hudishidi mu nzu ya Nzambi mu mbala yimoshi yanzuluku yoshu a yandjidika.31Akhedi kuhenga pila ya ku mu jiya tsangu jia tudidi kudi Kapitene oyuna wakhedi fumu wa kengidilanga etshi Yeluselemi dioshu diengila kisakasaka.32Mu tangwa mwenedina kaka wa nonini asuta ni a kumanda aya kwakhedi hundji dia athu. Kiela athu amona Kapiteni ni asuta aleka kubula Polu.33He Kapiteni waya kwakhedi eni wakwata Polu wahana djila a mu kashi miyololu miadi. Wehula mweni nani ekhi a hanga.34Athu ni athu akhedi ku diakudila mu pila yowu mu ndaka ya ngolu. Kapiteni pila ya kwivwa yakhediku kikuma mayema mahitinginini wa hanini ndjila hengishi Polu mu lupangu lwa asuta.35Kiela atula ha zandu a mu zangudidi kudi asuta kikuma kia khabu jia hundji dia athu.36Kikuma hundji dia athu dialabanga ni kwakula mu ndaka ya ngolu etshi Mu jiyenu.37Tangwa diakhedi kuzola kwingisa Polu mu lupangu mweni walejidi Kapiteni etshi Nia lunga kukuleza ndaka yimoshi. Kapiteni wa mu hula etshi Ayi wenda kwakula ndaka ya Greki.38Ayi wushiku mukwa Ngipiti wengishidi ki jieneshi mu yilumbu yahita wanehini asuta akhedi ni mata ku mokhu khama ji wana mu tseki.39Polu etshi Ami nidi mu yuda mu kwa vidi dia Tarse ku Silisi. Ami nidi Muthu wa dimbu dia lukumu. Ami nia buba kidi wa kumbula nguleki ni leji athu awa ndaka.40Tangwa Kapiteni a mu hwedi ndjila Polu wa zanguluka wa thutha kokhu mu kulekisa athu mayema. Kiela a dibata mweni wa yandjika kwakula mu ki Hebreu etshi

Chapter 22
1A pangi ni a tata yivwenu ki ni kusamba.2Kiedidi athu evwa Polu wa wakudilamu ndaka ya ki hebreu eni oshu adibata nee. Mweni etshi3Ami nidi mu yuda nia tetuka ku Tarse ku Silisi kashi nia sashiwa ha vidi mwenedi ku mokhu ma Ngamadiela. Nia nonini mulongi wa tadila tsiku jia a khakha. Nia dihana kudi Nzambi mudi ki nudi enu lelu edi.4Nia mwenishini athu alabanga ndjila mweni pashi jingi nia khedi kukasa amala ni akhetu misinga ni ku washia mu boloku.5Mbuta dia anganga Nzambi ni a mambuta dibundu alunga ku nuhwa kithemu etshi nia nonini mikanda mia katukidi kudi eni kikuma kia a pangi ku Damas. Kikuma niendi ku wakwata ni wa nehi a kukasa miyololu ku Yeluselemi.6Ki nia khedi mu ndjila ni kwenda nia tula penapena ni Damas mu mbala yimoshi mu midi mikalukalu yimoshi ya katukidi ku wulu ya bejimina kiangolu mwila woshu.7Nia bwidi hashi nievwa ndaka yenda ya ngu leza etshi Sawudi Sawudi kikuma kiakhi wu ku nguhwanga pashi.8Ami nia vutudidi etshi Ayi nani Fumu Mweni etshi Ami nidi Yesu mu kwa Nazaleti wudi kuhwanga pashi.9Athu a twakhedi nawu amweni mikalukalu kashi kevidiku ndaka ya muthu wakulanga.10Ami nia muhula ekhi ami ni feti kuhanga. Fumu wa ndeza etshi Zanguluka ndanga wendi ku Damas kweno kuna a ku kuleza ma wu feti kuhanga.11Ami nia khediku epi kumona kikuma kia kubejimina kwa mikalukalu niendi ku Damas mu ngolu jia athu a twakhedi nawu.12Kwenokuna nia waninginini ni muthu mumoshi wa tambikanga mi jina dia Anani muthu wa shipidi wa jitisa tshiku Ayuda oshu akhedi ku mu tela kithemu kia pimbu.13Wejidi wa makana penapena ni ami wakula etshi Pangi Sawudi temuna. Mu mbala yimoshi nia mu mona.14He wakula etshi Nzambi wa a khakha jietu wa ku sodidi kadi kikuma wijiki luzolu lwendji wu moni muthu wa kiedika wivi ndaka ya wudika mu kanwa diendji.15Kikuma wa kakhala themu wendji kudi athu mu moshu ma wa mweni ni ma wevidi.16Ekhi epi wudi ku makininanga. Zanguluka wu botami kubola kweyi kwahwa mu jina diendji.17Nia vutukidi ku Yeluselemi tangwa di nia khedi kusambila mu nzu ya Nzambi nia bwidi nia dimina.18Nia mu mweni wenda wa ndeza etshi Hanga tswalu wu katuki ha Yeluselemi kikuma eni ka kukumbula oku kithemu kieyi kia tadila ami.19Ami nia kula etshi Eni ejiya owu mweni khia pila nia khedi kukwata athu ni ku washia mu boloku ni kuwa bula owoshu akhedi ku kukwikila ayi mu manzu ma yisambu.20Kiedidi mashi ma Etiene themu weyi ma tsakuka ami niakhedi hohu nia kumbudidi moshu mahangidi ni kukhetshikina miledi ya athu a mu jihidi.21Kashi mweni wandejidi etshi Ndanga kikuma ni ku kutuma kwalaha kudi apani.22Athu azokudidi matu ni ku mwivwa ti wa manisa ndaka yendji. Kashi eni he athutha ndaka kiangolu akula etshi Katulenu muthu wa mutshindu owu hashi kikuma kushiku mboti ajingi.23Tangwa diakhedi kungangumuka a bhakanga miledi miowu ni ku mwanga mbombi ku wulu Kapiteni fumu wahana kumandima hengishi Polu mu lupangu.24Wa hana djila a mu budi fimbu enjimweni aswakadi ku bakisa kikuma kiakhi athu akhedi ku ngangumuka kienkina.25Kiela a mu kasa mishinga Polu waleza Kumanda wakhedi henahana Medi pimbu mu kubula muthu wudi mukwa kifutshi kia Loma wa konda kadi kuzengila mulonga.26Tangwa dievidi Kumanda kienkina waya kudi Kapiteni Fumu dia asuta mu ku muleza etshi ekhi wu kuzolanga kuhanga. Kikuma muthu oyu wudi mukwa kifutshi kia Loma.27Kapiteni Fumu dia asuta waya wa muhila etshi Ngu leji yivwa wudi mukwa kifuthsi kia Loma. Polu wa vutula etshi Hee.28Kapiteni fumu dia asuta wa vutula epi etshi Nia bidishidi fwalanga jingi mu kwikhina mukwa kifushu kia Loma. Kashi Polu wakudidi etshi Ami nia tetuka ku Loma.29He athu akhedi kuzola ku mu sambisa akatuka mbala yimoshi. Kapiteni Fumi ni dia asuta ni mweni wevidi woma tangwa dievidi etshi Polu wkhedi mukwa kifutshi kia Loma kikuma a mu kashidi mishinga.30Mu kukhia Kapiteni fumu dia asuta wa zodidi ejiki kiedika mu kufunda kwa mu fundidi Polu kudi Ayuda. Heni hohu wa mu kasulula mishinga wa hana djila kudi Anganga Nzambi ni a wongiki athu oshu enda kukhala ku fondu. Ku manima awudisa Polu a mushia mu mbaji.

Chapter 23
1Polu watadidi athu akhedi mu kimvuka kia Auda wa waleza etshi A pangi nienda ni hangila Nzambi ni muthsima wu moshi tii lelu.2Kashi Ananiasi fumu wa a Nganga Nzambi wa lejidi athu akhedi penapena ni Polu mu ku mubula kukanu.3Henihohu Polu wa mulejidi etshi Nzambi wa ka kubula wudi mudi majiamu makwita pemba. Wudi wa shikama mu kungu sambisa ami pila yidi tshiku kashi ayi wajiya tshiku kikuma wahana djila angu budi.4Asadi a muleza etsi wenda watukana Mbuta dia Anganga Nzambi.5Polu etshi Nia khedingiku kujiya a pangi etshi mweni wakhedi Mbuta dia Anganga Nzambi. Kikuma ya sonama etshi wuku lenda oku kwakula kubola kwa Fumu.6Polu wejikidi etshi athu ekha mu katshi kowu akhedi a Sadduce ekha a Fadishi. Henihohu akudidi mu ndaka ya Ngolu ku mesu mowu oshu etshi a Pangi ami mweni nidi mu fadishi nidi epi mwana wa mu Fadishi.7Nwenda nwa ngu sambisa kikuma nienda kushaoia mutshima etshi Nzambi wa ka zangulusa athu mu lufwa. Kiakudidi kienekina pika jingi jia bwidi mu katshi ka a Farize ni a Zudea henihohu athu eni akapingini.8Kikuma a Saduse enda kwakula etshi a mvumbi hakazanguluka oku epi mu lufwa enda epi kwakula etshi a wanjio ni pevi jia bola jiakhala oku kashi Afadishi enda kukumbula menamana moshu.9Ashidi mayema lawu ndambu ya malongi majitshiku akhedi mu dingulu dia Afadishi azangulukidi ni kushia pika eni etshi Etu twa mweniku kubola kwa muthu oyu. Nani wejiya mbala jiekha Pevi to wanjio wakulanga kudi mweni.10Tangwa diekhinini pika jingi Kapiteni wevidi woma yivwa lo akuvuka kashu Polu yitshini yitshini. Henihohu alejididi Asuta mu kukatula Polu mu katshi ka athu a musendi mu lupangu lwa asuta.11Mu pipa fumu Yesu wejidi kudi Polu wa muleza etshi Wukhala oku ni woma pila yia kithemu ki wahanini kikuma kia ami ku Yeluselemi pila yoyi epi wukuhanga ku Loma.13Kuma ki kwakiedi ndambu ya Ayuda hahangidi fondu azenga ndefi. Eni etshi tulekenu kudia ni kunwa tii kooku kwa kajihila Polu.12Athu mweni hahangidi fondu akhedi makumi mawana(40).14Endidi kuleza Fumu wa Anganga Nzambi ni amambuta dibundu etshi etu twa dihengila khokila ya kuleka kudia ni kunwa ti kookhu ku twaka jihila Polu.15Kikimweni he evwanganenu ni athu oshu nulombi kudi Kapiteni wudi Fumu wa Asuta anu nehini nenji nuhangi mudi nwazola epi kutala mambu menji. Etu tudi twahangama mu ku mujiya kia konda kadi kutula hanaha.16Kashi Mwehwa khashi wa Polu wa yala wevidi mambu mahangikanga ku fondu waya wengila mu lupangu lwa Asuta waleza Polu.17Polu wa tambikidi kumanda mumoshi mu katshi kowu wa muleza etshi senda mwana yala oyu kudi Kapiteni wudi ni mambu maku muleza.18He Kumanda wa musenda mwana mwenoyuna kudi Kapitene mweni etshi Polu wudi mu boloku wathambikanga wandeza etshi ni nehi mwana yala oyu kudi ayi. Wudi ni mambu maku kuleza.19Kapiteni wa mukwatidi mu kookhu wa musenda mu kingenga wa muhula etshi Khia mambu wudi namu mu kundeza .20Ngunza mweno oyuna etshi Ayuda ha hangidi fondu mu kwiza ku kuleza Wu sendi Polu ameni ku mesu ma athu oshu mu pila etshi eni atuludidi epi mambu menji.21Kashi wu wevila oku kikuma kudi ni athu makumi mawana a mu kashila mutshima. Akumbudidi khokhila aleka kudia ni kunwa tii kookhu kwa ka jihila Polu. Edi ahangama enda amakinina kaka ayi wu hwahu njila.22Kapiteni wa mu tusudidi endi mweni etshi wuta oku panji kudi muthu mwekha mambu menama ma wandeza ami.23He mweni watambikidi a Kumanda mbadi wa waleza etshi Hangikenu asuta kama jiadi(200) endi ku Sezare ni athu kumi ni tsambwadi(70) enda kusenda Apunda ni athu kama jiadi(200) edi ni ma dionga. Nwamba kwenda mu nzolu wathethi.24Wa walombidi epi ha hangiki ha punda Polu anini endi ku mu vutula kudi Kuverner Felix.26Mweni wa sonikini mukanda ekhi25Ami kuloti Lusiasi kudi ayi Kuverner Felix mboti yeyi.27Muthu oyu a mu kwatidi kudi Ayuda ni kuzola ku mu jiya ami nia mu hulusa ni asuta kikuma nievidi etshi mweni wudi mukwa Loma.28Ami niazodidi kwijiya kishina kia mambu makhedi ku mu fundila henihohu nia mu sendidi ku kimvuka kia Ayuda.29Nia mweni etshi akhedi ku mu funda kikuma ki amambu matadila tshiku jiowu. Kashi kwa khediku kamu ni diambu diambidi ku musenda ku lufwa to engididi boloku.30Ki niejikidi etshi eni ahangidi fondu mu ku mujiya mu mbala yimoshi nia mutumisini kudi ayi nialejidi athu akhedi ku mu funda eji ku mu funda owumweni mu mesu meyi.31Asuta alemvukidi mu mambu mania wa lejidi anoni Polu amusenda mu pipa kudi Antipatrisi.32Mu kukhia ndambu ya Asuta akhedi kwenda ku miendu avutukidi ashishidi awana akhedi kusenda a punda endi ni mweni owumweni avutuka ku miendu mu lupangu lwowu.33Kiela asuta akhedi kusenda a punda atula ku Sezare ahanini mukanda kudi Kuvernere ahisa Polu ku mokhu menji.34Kiedidi Kuvernere watanga mukanda wewudidi etshi Polu ayi wudi wa kwehi. Tangwa diejikidi etshi wudi mukwa Silisi35mweni etshi namba ku kwivwa mboti mboti kia kutula athu a ku fundidi. Wa waleza etshi ndenu nu mu kengididi mu nzu ya Herode.

Chapter 24
1Ku manima ma matshiku matanu Ananiasi fumu wa Anganga Nzambi ni a mambuta dibundu ni mbaku mumoshi jina dienji Teretule endidi kooku. Athu mwenawana afundi Polu kudi Kuvernere.2Kiela Polu wa makana kumesu ma Kuvernere Teretule wayanjika ku mufunda etshi Kikuma kia ayi etu tudi ni ngemba ayi wenda wahangika mambu ma thothu yetu moshu pimbu.3Songi songi kudi ayi mu moshu ma wenda kuhanga nima twenda kwivwa. Wudi wahitanga kuhwaha.4Mu kuleka kukunona tangwa dingi nia kubondila wu ngwivi mwa fioti.5Twa mweni etshi muthu oyu wudi kamu wa bola wenda wa koka vuya ni kuhwa Ayuda muthwa ngolu. Wudi fumu wa ka dibundu katsiotu ka kwa Nazaleti.6Wa mekini kuzanga nzu ya yisambu kienikioki twa mu kwatididi.7Kashi Lisiasi fumu dia asuta wejidi kutula watambula Polu ku mokhu metu mu kingolungolu waya nenji.8Tangwa di wamba ku mu sambisa mu mambu menama ayi wamba kwijiya mambu moshu matudi ku mu fundanga.9Ayuda oshu awudikidi afunda Polu akumbula mambu makudidi etshi medi makiedika.10Kashi tangwa kuvernere ahwedi Polu djila mu kwakula Polu wa vutudidi etshi nievidi etshi ayi wudi zuji wa thothu mweneyi yanjika thama nidi ni kieshi mu kusamba kumesu meyi.11Wejika etshi kwa hitidiku kadi yilumbu kumi ni yadi nidi ku Yeluselemi mu kusambila Nzambi.12Kiela eza ku ngu wana mu nzu ya Nzambi nia khediku kushia pika ni muthu nia khediku kuleza athu atombuki yikhadi mu Nzu ya yisambu to ha katshi ka vidi.13Eni keshiku ni kima kia kiedika kia lunga ku fhundila kikimweni.14Kashi nia kumbula ku mesu meyi etshi ami nienda kuhangila Nzambi wa a khakha jiemi pila yimoshi ni eni yeniyoyi eni a ku tambikanga etshi yi nzambi nzambi.15Nienda ku kwikila kaka ma kwakulanga tshiku ni medi mu mikanda ya a Mbikudi. Nienda niashia mutshima wemi kudi Nzambi etshi athu awa enda a mwivwi a ka swakadi kutokama mu lufwa lwa athu a pimbu ni a bola.16Henihohu ni kuhanganga mu pila etshi nikhadi tangwa dioshu.ni mutshima wuthoka ku mesu ma Nzambi ni kumesu ma athu.17Mvula lawu jia hitidi niejidi kuvutuka mu kusadisa kikanda kiemi ni kuhana fwalanga bosu makabu kudi Nzambi.18Tangwa di nia hangidi kienekina kiatshi kia Ayuda a ngu wanini mu Nzu ya Nzambi ni ku di hangika hundji dia athu lo mayema lo.19Athu mwena a lombuludi kikimweni kubola kwemi ku mesu meyi yivwa kudi.20Yivwa lo athu mwena awa akudi yosu ya mweni ya bola ki nia khedi kusamba ku fondu.21Akula etshi yikhadi kaka kima ki moshi ki nia kudidi mu ndaka ya ngolu mu katshi kowu etshi Yidi kikuma kia kutokama kwa athu mu lufwa mu tangwa dia tshuka nu ku ngu sambisilanga.22Fedikisi wakhedi wejikika mambu matadila a khidishitu. Henihohu wa makinishini Ayuda. Wa wa leza etshi Tangwa Lisiasi kumanda akheza ku Yeluselemi nia ka zenga mulonga wenu.23Kumanima wahwa kumanda ndjila a kebi Polu konda ku mu yangisa a lekishi athu jiendji mu kwenda ku mu tala to ku mu sadisa.24Kumanima ma mwa yilumbu Fidikisi wejidi ni mukaji endji Drusile wakhedi mu yuda a tambikidi Polu a mwivwi mambu matadila kukwikila Yesu Khidishitu.25Kashi Polu wakhedi ku solula nendji mambu matadila masonga kiehi kudi keba kiehi Nzambi a ka sambisa athu Fedikisi wevidi woma mweni etshi kikimweni ndanga thethi. Kashi ni mona tangwa niamba ka kutambika.26Mweni wa banzanga etshi Polu wu ku muhwa fwalanga henihohu akhedi ku mu tambikala kadikadi mu kusolula nendji.27Kashi mvula jiadi jia hitidi Porsiwusi Festusi wekhinini kuvernere wayinga Fidikisi. Kashi Fidikisi wakhedi kuzola kuhwa Ayuda kieshi washishidi Polu mu boloku.

Chapter 25
1Festusi watudidi mu thothu ya kumanima ma yilumbu yisatu wa katukidi ku Serare waya ku Yeluselemi.2Mbuta dia Anganga Nzambi ni minanga ya Ayuda afundudi Polu kudi Festusi ni kushitumuna.3A lombidi ndjila kudi Festusi atambiki Polu ku Yeluselemi kikuma eni a mujiya mu ndjila.4Kashi Festusi wa vutudidi etshi Polu wakhedi mu boloku endjimweni wu ku vutuka kwenokuna.5Mweni etshi He oshu azola eji twendi ni etu. Yivwa kudi ni kima kia bola kudi muthu oyu a mu fundi.6Kiela wahitisa yilumbu nana to kumi wa kulumukini ku Sezare. Mu kukhia waya a mbaji wa lomba a mu nehini Polu.7Kiela watula Ayuda a ku Yeluselemi eza penapena ni mweni a mu shiba putu pila ya kudi sakula lo.8Polu wa di sakula mweni etshi Ami nia hangidiku kubola mu jina dia Ayuda ata kikuma kia nzu ya yisambu to kikuma kia jina dia Sezare.9Kashi Festusi mu kuzola kuhwa Ayuda Kieshi wahwedi Polu mvutu esthi wa zola wendi ku Yeluselemi to ni ku sambisi ami mu mambu ama.10Polu etshi Ami nidi kadi mu tudibinadi dia Sezare mu ku samba henaha nia hangidiku kubola kudi Ayuda mudi ki wa mejiya pimbu pimbu.11Mu kutala kamu yivwa nia hangidi kubola to yivwa nia hangidi mambu ma lunga kutsenda ku lufwa nia lekidiku mu kufwa.12kashi kivwa yifunda yidi ya luvunu ata muthu ka ku ngu kapa oku ku mokhu mowu. Ni ku samba klu mesu ma Sezare.13He Festusi waya fondu ni athu jiendji wa muhwa mvutu etshi wazola kudi Sezare wu kwenda kudi Sezare.14Mwa yilumbu ya hitidi fumu Agripa ni Berenice atudidi ku Sezare mu kutala Festusi.15Kiela a hitisa kiatshi kia yilumbu Festusi watela Fumu mambu ma Polu. Mweni etshi Fidikisi wa shishidi muthu mumoshi mu boloku. Ki nia khedi ku Yeluselemi a Fumu jia Anganga Nzambi ni a mambuta dibundu dia Ayuda a fundidi muthu oyu kudi ami mu pila etshi ni mu zengidi ndola.16Nia wa vutudidi etshi ekhi a hanga yishiku mu mukuku wa kwa Loma mu kuyekula muthu mu khoni mu ku tala kamu oyu wa fundiwa afeti kusamba kutwala ya athu a mu funda mweni epi ati kimbaku.17Kienikioki tangwa diejidi eni oshu nia makininiku epi kashi kwa khiedi nia tambikishidi mbaji nia wa lomba a mu nehi.18Kiela athu a mu fundidi eza a mu funa nia mweniku ata mbi yimoshi yakhedi a mutwa wendji.19Owu mweni akhedi ni pika mu mambu matadila pila yowu ya kusambila ni mambu ma tadila Yesu oyuna wafidi he Polu weza ku wa longa etshi wudi ni moyi.20Nia khediku ni mabanza kisakasaka mu kuzenga mulonga wenowuna nia mu lombidi yivwa wa zola endi kusambila ku yeluselemi mu mambu menamana.21Kashi kiela Polu wa lomba mu kukhala mu boloku tii koku kwa ka zengila Fumu mulonga nia mu hwedi ndjila ya kukhala etu mu kebi tii koku ku ni ku mu tumisa ku kudi Sezare.22Agripa walejidi Festusi etshi Ami epi nia zola kwivwa muthu mweni. Festusi etshi Ameni wa ka mwivwa.23Kuma kwakhia Agripa ni Berenisi ejidi ni lukumu lwoshu engila ku suku dia fumu a Asuta ni a mbaku a ha vidi. Festusi wa hanini ndjila a mu nehini Polu.24Mweni etshi Fumu Agripa ni enu oshu nwezanga talenu muthu oyu Lawu dia Ayuda ejidi ku ngu mona ku Yeluselemi ni henaha ni ngangumuka etshi afeti kufwa.25Kashi niejiya etshi ka hangidiku kima ki ku mu senda ku lufwa kashi mweni kia lombidi endi kusamba kudi fumu ami nia zengidi mu ku mu tumisa kudi mweni.26Kashi nishiku ni kima kia bathu kia ku sonikina Fumu. Kikuma kioki nia mu nehinanga ku mesu menu ni kudi ayi kamu Fumu Agripa kikuma kia kwijika ekhi kusonika mu diambu dienedi.27Kikuma meshiku ni ndjila mu ku tumisa muthu wa boloku konda kwijiya pimbu pimbu mitifi yendji.

Chapter 26
1He Agripa waleza Polu etshi wa lunga kudiakudila ayi mweni. Polu wa tkhutha khokhu wa yanjika kusamba2Nidi ni kieshi lelu Fumu Agripa mu kusamba kumesu meyi kikuma kia yifunda yoshu ya Ayuda3kikuma ayi wejika kamu tshiku jia Ayuda ni pila yenda kushia pika mu mambu mekha.Nienda nia kulomba wu bwishi mutsima wu ngwivi mboti.4Ayuda oshu ejiya pila nia khedi kujinga banda kilengi kiemi mu katshi ka kikanda kiemi ku Yeluselemi.5A ngwijikidi yanjika thama henihohu alunga kwakudila etshi niakhedi mu fadishi adihana kudi Nzambi hitila Ayuda oshu.6Kikimweni yivwa lelu nia makana ku tribinal yidi kaka kikuma nienda niashia mutshima ku kilaji kia Nzambi kudi a tata jietu.7Kashi kidi kilaji makanda makumi madi makhedi kushila mutshima kienikioki akhedi kuhangila Nzambi pipa ni mwania. Yidi kikuma kia kilaji mwenekina Fumu Agripa Ayuda edi ku ngu fundanga.8Kikuma kiakhi ni muthu lo mu katshi kenu keshiku kukwikilanga etshi Nzambi wa katokimisa athu mu lufwa.9Mu tangwa dimoshi nieji kanga oku etshi nia lunga kuhanga mambu lawu mabola mu kulekisa athu akwikidi Yesu wa Nazaleti.10Nia mahangidi ku Yeluselemi. Nia kwatishidi akhidishitu engi mu boloku mu kiyeka ki nia nonini kudi a mambuta ma Anganga Nzambi ni kiakhedi ku wajiya ami epi niakhedi kubwa ni eni.11Niakhedi kuwahwa ndola mbala ni mbala mu manzu ma yisambu ni kuwa tuma mu kungolungolu aleki kutumbula jina dia Yesu. Niakhedi ni khabu jingi kudi eni nia wa yangisanga ti mu membu ma kinzenza.12Ki niakhedi kuhanga kienekina niakhedi mu djila ni kwenda ku Damas kwathumini a mambuta ma Anganga Nzambi13Kitwakhedi mu njila mu midi Fumu nia mweni mwania wa ngolu wakatuka ku wulu mudi kaki wahita mwania wa tangwa weza kutuwinda ni ami ni athu a twakhedi nawu.14Ki twela twabwa hashi nievidi ndaka yimoshi yakulanga kudi ami mu ki hebreu etshi Saudi Saudi Ekhi wukupelanga pashi. Yaka khala Pashi jingi kudi ayi mu kudituta ku tsongi ya mutondu.15Ami niewudidi etshi Ayi nani Fumu Fumu wavutudidi etshi Ami nidi Yesu wu wudi ku mwesanga pashi.16Kikimweni he Zanguluka khala wa makana kikuma kioki nia kuwudikilanga nienda wikhini kisadi kiemi wukhadi themu mu mambu moshu ma wejika ni ma niaka kuleza kutwala17Nia ka bula kukeba mwoshu mu waka bula kwenda yikhadi kudi Ayuda to kudi Apani18mu kwenda kukangula mesu mowu wu wa katudi mu pipa engidi mu mwania mu tambudi ku mokhu ma Satana eji kudi Nzambi mu pila etshi Nzambi a wevidi khenda jia kubola kwowu anoni kimvwama ki ni kuwahwa oshu a nia kasola kikuma kia lukwikilu lwowu kudi ami.19Kienikioki Fumu Agripa ami nia lungidiku kukolama ku mbona mesu ya katuka ku wulu20Kashi thethi ku Damasi kumanima ku Yeluselemi ti mu thothu yoshu ya Zude ni kudi Apani nia walongidi etshi afeti kubalula mitshima miowu atadi kudi Nzambi ni kuhanga yisalu ya pimbu yi kulombulula etshi eni abalula mitshima.21Kikuma kia mambu menamana Ayuda a ngu kwatididi mu nzu ya Nzambi ela ku ngu jiya.22Nzambi wenda wa tsadisa ti kikimweni kikuma nienda kaka nia longa kudi a mambuta ni kudi alengi mambu amana ma ambikudi ni mabikudidi Moshi ma feti kuhangama etshi23Khidishitu afeti kamona pashi wa kakhala muthu wa thethi wa katokama mu katshi ka athu afwa wa kalonga tsangu jia mwania kudi Ayuda ni kudi Apani.24Polu tangwa diakhedi kusamba kienekina Festusi wakudidi mu ndaka ya ngolu etshi Polu ayi wudi kilawu Kuhitangana kwa kwijika kwa kwikhinisa kilawu.25Kashi Polu etshi Ami nishiku kilawu Fumu mujima Festusi kashi nienda niakula ni kikesa mambu medi ma kiedika ni ngindu jia mboti.26Kikuma Fumu wejika mambu menama henihohu ni ku mu lejilanga namu ni malembi moshu kikuma ata kima kidi kia kitsweki kishiku.27Ayi wenda kukwila ku mambu makudidi a mbikudi Fumu Agripa Ami niejika etshi wenda kukwikila.28Agripa waleza Polu etshi kwasala fioti wungwalumini mabanza nikhini mukhidishitu.29Polu etshi Nienda nia samba Nzambi yikhadi etshi ya sala fioti to lo kikuma kia yeyi ni athu oshu edi ku ngwivwanga lelu nwikhini mudi ami kashi keshiku mudi ki nidi mu miyololu ya mu boloku.30He Fumu wazangulukidi ni Kuvernere ni Berenisi ni athu oshu akhedi ashikama nawu.31Kiela awudika ayanjika kwenda ni kuwunia akula etshi Muthu mweni kahangidiku kima kia lunga kufila to kialunga kwingidila boloku.32Agripa waleza Festusi etshi Muthu oyu twela ku mu tusula nga alomba kadi njila kudi Sezar.

Chapter 27
1Kiela eni azenga etshi endi ku Itali mu masuwa anini Polu ni athu ekha akhedi mu bololoku awahana ku mokhu ma fumu dia asuta mu luyalu lwa Angwishi jina dienji Zuliwusi.2Twengididi mu masuwa ma momoshi makatukidi ku Adramite makhedi mukhulu ya ma vidi ma Asi. Twengididi twaya. Aristate mukwa Tesalonika wendidi ni etu.5Kuma kikwakiedi twatudidi a Sidoni Zuluwisi wakhedi kuhanga Polu pimbu wa muhwedi nzila ya kwenda kutala pangi jienji amu sadisa.4Twakatukidi henahana twahita penapena ni kidinga kia Shiprekikuma finji yakhedi kutuvula kumanima.3Kitwela twazawuka meya majima penapena ni Silicie ni Pamfili twendidi kutula ku Myra mu thothu ya Lisi.6Kwenokuna kumanda wa mweni masuwa mamoshi ma Alexandri makhedi kwenda ku Itali watwingisa mu masuwa menamana.7Twakhedi kwenda malembi malembi matshiku lawu tii koku twendi kutula penapena ni Kinide muhunga wakhedi ku tukasa njila pila ya kwenda lo kitwamweni Salmone kiawu kia kidinga kia Krete twahitidi sambwa mwenedina ya kondidi funji ngolu.8Twahitidi mu khulu ni pashi jingi tii twaya kutula ha kiawu kienda kutambika etshi Yawu ya Pimbu yidi pena pena ni Cite dia Lase.9Twanonini tangwa dingi tangwa dia kuhanga jene dia Ayuda diahitidi kadi yekhinini kingosa pila ya kwenda yakhedi epi. He Polu watu temusini10mweni etshi Atata nia mona etshi kwenda kwetu kukhala pashi ni masuwa ni yima yidi mu katshi yi kubeba ni etu epi twalunga kufwa.11Kashi Kumanda wevididi kaka Capiteni ti mukwa Masuwa waleka ndaka ya Polu.12Kikuma kiawu mwenekina kiakhediku mboti mu kwendamu Kishiwu. Athu Lawu mu katshi ka Masuwa akanini kukatuka kwenokuna mu kwenda kutula ku Feniki ku kiawu kiekha kia Krete kidi kia talangana ni kwenda kujiokila tangwa yidi ni njila jiadi jia kwingidila ya ku hulu ni ya hashi. Akumbudidi kukhala kokhu mu kishiwu.13Kiela Funji ya yanjika kupupula akwa masuwa ayanjikidi kuhangika yima ya fhunu yakhedi nayi. Azangidid ndobu omba mu meya he masuwa ma yanjika kwenda penapena mu sambwa dia Krete.14Kashi ku manima ma mwa tangwa ditshiotu funji ya ngolu yenda kutambika erakiloni yejidi ku tu kakidila ya katukidi ku kidinga.15Kiedidi Masuwa makweta funji ya yanjika ku ma vutula ku manima twa malekidi ma tusendingi.16Twa hitidi mu khulu ya kidinga kimoshi kitshiotu jina dioki Koda twamweni pashi mu ku ketshikina kibeya kiedidi kukatuka.17Kiela a kithutha ahangididi misinga yowu mu kukasa Masuwa. Eni akhedi ni woma etshi alunga kwenda kukweta mu Zelo daikhedi musambwa dia Sirteombidi dibaya dijima kia kashidi ku masuwa he mayanjika kwenda malembi malembi kikuma kia kilo kia dibaya.18Funji yakhedi ku tubula ngolu mu kukhia athu ayanjikidi kukonga yima yowu mu meya.19Mu lutshiku lwa kisatu akwa kisalu kia masuwa akongidi owumweni akongidi ma kapo mu meya.20Twahangidi matshiku mengi konda kumona tangwa ni tutumbwa funji yakhedi kaka ngolu twamweni etshi tu ku huluka oku epi.21Kwahitidi matshiku mengi ni muthu kadidiku Polu wa zangulukidi mu katshi kowu wakula etshi A Tata Nga nwa ngwivididi twambidiku kukatuka ku Krete Pashi eji jioshu jiambidiku kutwijila.22Kikimweni Nonenu kikesa kikuma ni muthu kafidiku mu katshi ketu kaka masuwa mazangana.26Mu pipa mweneyi Wanjio mumoshi wa Nzambi wemi wu nienda ku sambila (wejidi ku mwekana kudi ami)24wandeza etshi Wu khala oku ni woma Polu. Wu kwenda kusamba ku mesu ma Sezar ejika etshi Nzambi wudi wa pimbu wu kuhulusa athu oshu edi mu masuwa kikuma kiayeyi.25Henihohu atata khalenu ni kikesa kikuma nia shia mutshima kudi Nzambi etshi moshu mahangami pila yangu lezanga Wanjio.23Kashi etu amba kutukonga ha kidinga.27kiela pipa makumi mawana ya lunga funji ya ngolu yakhedi ku tuhungumuna mu meya majima Adriatique mu midi ya pipa akwa masuwa a banjidi etshi akhedi kupusana penapena ni kutemu.28Ateshidi kukobuka kwa meya kwakhedi maboku makumi madi amekini epi yekhinini maboku kumi ni matanu.29Evidi woma wa kudituta ku mayaala ombidi ndobu jiwana mu meya kumanima ma masuma ni kumakinina etshi kuma kuswakadi kukhia.30Akwa masuwa edidi kutshina ashisa kibeya mu meya eni ahanga mudi esthi aya kukasa ndobu ku mesu ma masuwa.31Kashi Polu walejidi Kumanda ni Asuta etshi yivwa athu awa kasadidiku mu katshi ka Masuwa enu nu kuhuluka oku.32He Asuta avukidi misinga yakhedi ya kwata kibeya kia hungumuka.33Kiela kuma kwa yanjika kukhia Polu wa wa bondidi mu kudia. Mweni etshi Nwa hanga posa jiadi mu kumakinina etshi Funji yi lembami ni nzala yenu.34Nia nulembila nudi madia kikuma medi fhunu yingi mu lujingu lwenu ni muthu ka kubila oku mu katshi kenu.35Kiela wa manisa mu kwakula kienekina Wanonini dipa wavutula matondu kudi Nzambi ku twala yo oshu. Wavuka dipa wayanjika kudia.36Owu oshu evidi kikesa ayanjika kudia.37Twa khedi athu khama jiadi ni makumi tsambwadi ni a sambanu mu masuwa.38Kia didi akuta akongidi ble diosu diakhedi mu masuwa maswakadi kulenduka.39Kiela kuma kwakhia eni amweni etshi atula kutemu. kashi kejikidiku kamu temu dieni mboti mboti.40Amweni zelu dia diwudisa ni musenji ayanjika kushia pika mu kwenda kumakinisa masuwa henhana. Avukidi misinga ya ndobu a yi tusula ya wungumuka mu meya.Kaka mu tangwa mwene dina a kasuludidi misinga ya yikayi athutha kapo ku mesu ma masuwa mu pila etshi funji yi wa pushi ku musenji.41Kashi atudidi homa ha moshi akhedi lunjinji masuwa pila ya kwenda lo. Ku twala ya masuwa kwa kwetidi mu zelu kumanima kwa yanjikidi kubetuka kikuma kia khabu jia funji.42Asuta akhedi ni mabanza ma kujiya akwa boloku mu pila etshi muthu mu katshi kowu katshina oku a dimbi.43Kashi Kumanda wa zodidi ku hulusa Polu wa walekishidi wa lejidi awana ejikidi kudimba athethikidi endingi ku themu.44He awa asala ahangidi mabaya to yitshini ya masuwa . Kienikioki etu oshu twatudidi ku themu konda kingosa.

Chapter 28
1Ki twela twahuluka twevwa etsi kidinga mwenekina enda kukitambika Malte.2Akwa kidinga katunoniniku mboti kibeni. Ashidi thuya atutambika twendi kwota kikuma twatebidi mvula mashika makhedi mengi.3Kashi Polu kiela watonguna khita kia khuni weza naki wakishia ku jiku Sawa mumoshi wawudikidi kievidi kilukutila kia thuya wa musuma apapa ya khokhu wamulaminina.4Kiela akwa kidinga amona nioka walaminina a khokhu dienji eni akwangana owumweni etsi Muthu oyu wudi kamu mujiya athu ata wa huluka mu meya kashi ndola ya Nzambi yidi kaka.5Kashi kiela mweni waswangisa khokhu niokha wabwa ajiku kevidiku pashi. Eni akhedi kumakinina etsi khokhu dikumunana wamba kubwa ti wafwa.6Kashi atakididi hengi ni kima kiomshi kia pashi kiamwijididiku Eni asoba mabanza ayanjika kwakula etsi wakhedi ni khita.7Muthu mumoshi jina dienji Publius wakhedi ni ndambu ya mavu menji penapena ni homa mwenahena.Mweni watunonini kamu mboti watuhwa yima ya kudia ya matsiku masatu.8Tata ya Publius wakhedi wayela fievre ni pulupulu. Polu wendidi kunzu yenji wa mushia mokhu wasamba Nzambi mweni wakola.9Kumanima ma mambu menamana akhashi ekha akatshi kadinga ejidi eni epi akodidi.10Athu oshu ayanjika kuthwa lujitu . Tangwa ditwakhedi kuhangama mu kuvutuka atuwongila yima lawu yitwakhedi nayi fhunu.11Kumanima ma mvula jisatu etu twengididi mu maswa ma Alexandrie mejidi kumakana ha kidinga kikuma kia mashika akhedi ama sonika Ana amahasa.12Twatulukidi ha Syracuse twahangidi hohu matsiku masatu.13Kitwela twakatuka twaya kukhala ku Regio. Mu lutsiku lwalabidi muhunga wa pimbu wa pusa kibeya kuthunda mu matshiku madi twatula ku Puzole.14Etu twendidi kuwana apangi eni azodidi tukhadi nawu posa yimoshi. Kaka kienekina twendidi kutula ku Rome.15Apangi jietu akhedi ku Rome kievidi tsangu ejidi kutumakinina ku zandu dia Apius homa henda kutambika Manzu Masatu. Polu kiela wa wamona mweni wasambididi Nzambi wanona kikesa.16Tangwa ditwadidi ku Rome Polu amuhwedi njila ya kudikhela enjimweni ni musuta wakhjedi kumu kengidila.17Matsiku masatu mahitidi Polu wa wongika amambuta Ayuda. Mweni wa walejidi etsi A pangi ata ami niahangidiku kubola kudi enu ni mu yifu ya kaka jietu ami niengididi boluku ku Yeluselemi ku mokhu akwa Rome.18Eni kiela angu sambisa azodidi kuthusula kikuma kamweniku pila ya kunguhwa ndola.19Kashi Tangwa diela Ayuda aleka mabanza mowu Ami nia lombidi etsi leka Cesar azengidi kashi nishiku ni mabanza makubebisa lukumu lwa thothu yimi lo.20Tata kikuma ami nia zodidi ku numona mu kunu leza etsi ami yivwa akwatidi yidi kikuma kia kilaji kiatushila etu ana Yisaledi kudi Nzambi wutwenda kushila mutshima.21He eni amu vutudila etsi Etu twanoniniku mukanda wakatukila ku Zude wuku tahwanga tsangu jieyi to apangi ekha atuleji kubola kweyi.22Kashi etu twazola kwivwa kudi ayi mweni mambu ma wukubanzanga kikuma kia yisambu yeyi athu ohu enda aleka yisambu mwenehi.23Kiela eni azenga lutshiku kikuma kia mweni athu lawu ejidi kunzu yakhedi kukhala. Yanjika suka ti mu kingweji wakhedi kuwalonga mambu matadila kifumu kia Nzambi. Wahangidi moshu mi pila etsi eni akwikidi kudi Yesu wakhedi kuwatangila tshiku jia Moshi ni mu mikanda ya mbikudi.24Athu ekha akumbudidi kashi ekha alekidi kowu mambu makudidi.25Eni kevingininiku. Kiela etsi endikowu Polu wa waleza mambu ama Pevi ya Nzambi yakudidi kudi akhakha jietu ni kudi mbikudi Yesaya.26Mweni etsi Ndanga kudi athu awana wuwaleza akabula kwivwa kashi ka kabuloku kubakisa aka bula kutala kashi kashi ka kabuloku kumona.27Kikuma mitshima miowu miekhina mia kola matu mowu makupata mesu mowu makujibika pila ya kumona lo kwivwa lo pila epi ya kubalula mitshima miowu lo mu pila etsi ami ni wawuki.28Ejikenu etsi yivwa Nzambi watumisa ndaka yenji kudi yikanda yekha eni akwikila aka huluka.29Kiela wakula mambu menamana Ayuda aya kowu ayanjika kenda ni kutenda kinjila kinjila.30Polu wajingidi hohu mvula jiadi mu nzu yakhedi kufutila ni kuyambanga athu akhedi kwiza kumutala.31Wakhedi kuwalonga Kifumu kia Nzambi ni mambu matadila Fumu Yesu Khidishitu ni kikesa kioshu. Ni muthu kakhediku kumu lekisa.